title: Peter LeBlanc

text: Kaudella 2011–2012 LeBlanc oli tehoilla 24+20=44 IceHogsin paras maalintekijä ja toiseksi paras pistemies Brandon Pirrin jälkeen. Huhtikuussa 2012 hän teki vuoden mittaisen NHL-sopimuksen Chicago Blackhawksin kanssa. LeBlanc vietti alkukauden 2012–2013 lähinnä NHL:n työsulun vuoksi kokonaan farmijoukkue IceHogsissa, kunnes tammikuun 2013 lopulla Blachawks kauppasi hänet Washington Capitalsiin vaihdossa Mathieu Beaudoiniin. Loppukauden LeBlanc vietti farmijoukkue Hershey Bearsissa. Heinäkuussa 2013 hän teki vuoden mittaisen ja kaksisuuntaisen jatkosopimuksen Capitalsin kanssa. Kaudella 2013–2014 LeBlanc pelasi ensimmäisen ja toistaiseksi ainoan NHL-ottelunsa runkosarjan viimeisellä kierroksella 13. huhtikuuta 2014 Tampa Bay Lightningia vastaan. Hän sai ottelussa jääaikaa 9.26 minuuttia.


title: Peter LeBlanc

text: LeBlanc siirtyi kaudeksi 2014–2015 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon, jota hän oli kauden päätteeksi nostamassa SHL:ään. Kaudeksi 2015–2016 LeBlanc siirtyi vuoden mittaisella sopimuksella SM-liigajoukkue Hämeenlinnan Pallokerhon riveihin. Hän kuitenkin osoittautui pettymykseksi ja teki 46 runkosarjaottelussa tehot 2+8=10, kunnes LeBlancin sopimus purettiin yhteisymmärryksessä helmikuussa 2016.


title: Peter LeBlanc

text: Syyskuussa 2016 LeBlanc teki sopimuksen ECHL-joukkue Cincinnati Cyclonesin kanssa.


title: Krkan kansallispuisto

text: Krkan kansallispuisto on Šibenik-Kninnin piirikunnassa sijaitseva puisto. Se on samannimisen joen varrella.


title: Krkan kansallispuisto

text: Krkan joen saarella Visovacissa oli keskiajalla luostari. Saarella oli myös kirkko. Se julistettiin kansallispuistoksi vuonna 1985. Se toimii myös nykyään turistikohteena.


title: ROPS (Roll Over Protection System)

text: ROPS (Roll Over Protection System) on Volvon kehittämä henkilöautojen ympäriajosuojausjärjestelmä. Järjestelmät eroavat toisistaan suuresti riippuen siitä, onko kyseessä avoauto vai katumaasturi. Ensimmäistä kertaa ROPS esiteltiin Volvo C70:ssä vuonna 1998 ja Volvo XC90:ssä vuonna 2002. Järjestelmä on myös käytössä XC60-katumaasturissa, joka esiteltiin 2008.


title: ROPS (Roll Over Protection System)

text: Volvo C70 -avoautossa järjestelmä koostuu kahdesta pyroteknisesti nousevasta metalliturvakaaresta, jotka on sijoitettu takaistuinten pääntukien taakse. Ne aktivoi gyroskooppinen anturi. Kun kallistuskulma on yli 38 astetta, järjestelmä nostaa kaaret automaattisesti, jotta selviytymistila auton sisällä säilyisi.


title: ROPS (Roll Over Protection System)

text: Vuonna 2005 esitellyssä toisen sukupolven C70:ssä on kovakatto, joten kaaret laukeavat takalasin läpi, jos katto on ylhäällä. Tämän vuoksi niissä on pienet metalliset piikit, jotka rikkovat lasin ja varmistavat oikean suojaavan toiminnan.


title: ROPS (Roll Over Protection System)

text: Vuonna 2002 esitellyssä katumaasturi XC90:ssä järjestelmä on erilainen. Autossa on erityisen luja booriteräksinen turvakehikko, joka auttaa säilyttämään selviytymistilan auton sisällä. Sivuturvatyynyt laukaisee gyroskooppinen anturi, kun ympäriajo on väistämätön. Tyynyt pysyvät täyttyneinä, jotta ne suojaisivat auton matkustajia parhaalla mahdollisella tavalla.


title: Brook Taylor

text: Brook Taylor syntyi Edmontonissa, joka siihen aikaan kuului Middlesexin kreivikuntaan mutta on nykyisin osa Lontoon Enfieldin kaupunkipiiriä. Hänen vanhempansa olivat John Taylor, joka oli kotoisin Bofronin talosta Kentin Patrixbournesta, ja Olivia Tempest, Sir Nicholas Tempestin, Durhamin baronetin tytär.


title: Brook Taylor

text: Taylor aloitti opinnot Cambridgen yliopiston St John's Collegessa vuonna 1701. Vuonna 1709 hän suoritti lainopin kandidaatin (LL.B) ja vuonna 1714 tohtorin tutkinnon (LL.D). Opiskeltuaan matematiikkaa John Machinin ja John Keillin oppilaana hän sai vuonna 1708 kehitetyksi merkittävän ratkaisun "värähtelykeskuksen ongelmaan". Tulos kuitenkin julkaistiin vasta toukokuussa 1714 prioriteettikiistan jälkeen, sillä Johann Bernoulli oli väittänyt keksineensä saman tuloksen ennen Tayloria.


title: Brook Taylor

text: Vuonna 1715 valmistuneessa teoksessaan "Methodus Incrementorum Directa et Inversa" Taylor pani alulle uuden korkeamman matematiikan alan, jota nykyisin sanotaan äärellisten erotusten laskennaksi. Muiden sovellusten ohella hän käytti sitä värähtelevän kielen muodon tutkimukseen, jonka hän ensimmäisenä onnistuneesti johti mekaniikan perusteista. Sama teos sisälsi myös kuuluisan kaavan, joka tunnetaan Taylorin kaavana. Sen tärkeyttä ei kuitenkaan tunnistettu ennen kuin vuonna 1772, jolloin Lagrange oivalsi sen merkityksen ja nimitti sitä "differentiaalilaskennan tärkeimmäksi perustaksi" (), koska se teki mahdolliseksi käsitellä differentiaalilaskentaa ilman äärettömän pienen ja raja-arvon käsitteitä.


title: Brook Taylor

text:
Samassa teoksessa Taylor tutki myös ensimmäisenä onnistuneeksi tähtitieteellistä refraktiota.
Teoksessaan "Linear Perspective" vuodelta 1715 Taylor käsitteli kuvataiteissa käytettävän perspektiiviopin perusteita omintakeisesti ja yleisemmin kuin kukaan edeltäjistään. Tästä teoksesta julkaistiin vuonna 1719 uusi painos nimellä "New Principles of Linear Perspective",
ja vuonna 1749 siitä julkaistiin John Colsonin täydentämä laitos. Teos on kuitenkin lyhyt ja vaikeaselkoinen, kuten useimmat muutkin Taylorin teokset, ja se sai laajempaa merkitystä vasta, kun hänen oppilaansa Joshua Kirby (1754) ja Daniel Fournier (1761) olivat laatineet sitä käsittelevät tutkielmansa, jossa he selittivät sen merkityksen.


title: Brook Taylor

text: Julkaisusarjan "Phil. Trans" xxvii to xxxii julkaistiin myös muutamia Taylorin laatimia tutkielmia, jotka käsittelivät muun muassa magnetismia ja kapillaari-ilmiötä.


title: Brook Taylor

text: Taylor valittiin Royal Societyn jäseneksi vuoden 1712 alussa, ja samana vuonna hän toimi komiteassa, jonka oli määrä ratkaista Isaac Newtonin ja Gottfried Leibnizin välinen kiista. Royal Societyn sihteerinä hän toimi tammikuun 13. päivästä 1714 lokakuun 21. päivään 1718. Vuodesta 1715 lähtien hänen tutkimuksissaan ilmeni filosofinen ja uskonnollinen taipumus. Sanottuna vuonna hän kävi kirjeenvaihtoa Montmortin kreivin kanssa Nicolas Malebranchen opeista. Palatessaan Aix-la-Chapellesta vuonna 1719 hän kirjoitti keskeneräisiksi jääneet tutkielmat "Juutalaisten uhreista" () ja "Veren syömisen laillisuudesta" (), jotka myöhemmin löydettiin hänen jäämistöstään.


title: Brook Taylor

text: Avioliitto wallingtonilaisen Miss Brydgesin kanssa vuonna 1721 riitaannutti Brooke Taylorin isänsä kanssa. Liitto päättyi kuitenkin jo vuonna 1723, kun vaimo kuoli synnyttäessään ensimmäisen poikansa, joka myös kuoli. Kaksi seuraavaa vuotta Taylor vietti perheensä luona Bifronsissa, ja vuonna 1725 hän solmi uuden avioliiton Sabetta Wawbridgen kanssa Olantingissa Kentissä. Tämän avioliiton hänen isänsäkin hyväksyi, mutta myös Sabetta kuoli synnytyksessä vuonna 1730; tytär Elizabeth kuitenkin jäi henkiin. Isänsä kuoltua vuonna 1729 Brooke Taylor peri Bifronin kiinteistöt. Hän oli Isaac Newtonin ja Roger Cotesin jälkeen ainoa englantilainen matemaatikko, joka veti vertoja Bernoulleille, mutta monien hänen esittämien todistustensa merkitystä ei aina ymmärretty, koska hän ei esittänyt ideoitaan täydellisesti ja selvästi.


title: Brook Taylor

text: Taylorin terveydentila oli epävakaa; hän sairastui ja kuoli 46-vuotiaana 30. marraskuuta 1731 Somerset Housessa Lontoossa (joidenkin todennäköisesti virheellisten tietojen mukaan vasta 29. joulukuuta). Hänet haudattiin 2. joulukuuta 1731 lähelle ensimmäistä vaimoaan St. Annen hautausmaalle Lontoon Sohoon.


title: Visovac

text: Visovac on Krkan kansallispuiston saari, joka sijaitsee Krka-joella.


title: Visovac

text: Merkintöjä saaresta sijoittuu 1400-luvulle, jolloin saarelle oli rakennettu vanhanaikainen luostari ja kirkko. Nykyään saari toimii erityisenä turistikohteena.


title: Lasse Turunen

text: Lasse Turunen (s. 1981, Joensuu), on suomalainen muusikko, tuottaja ja lauluntekijä, joka tunnetaan Ukkosmaine- sekä Pihka ja myrsky -yhtyeiden laulajana ja toisena lauluntekijänä. Lisäksi hän on tehnyt lauluja ja tuotantoja myös muille artisteille. Ukkosmaine-yhtyeessä Turunen esiintyy nimellä Klaus Thunder.


title: Lasse Turunen

text: Lasse Turusen musiikkiura alkoi 1990-luvun lopulla kun hän oli Joensuun Niinivaaran lukiossa. Hän osallistui useisiin musiikkiprojekteihin, joista tärkeimpiä olivat Stu ja Hedwig.


title: Lasse Turunen

text: 2000-luvulla Turunen oli myös mukana Pentilän saha -yhtyeessä, mutta jätti sen musiikillisiin erimielisyyksiin vedoten.


title: Lasse Turunen

text: Vuonna 2004 Turunen lähti opiskelemaan teatteri-ilmaisun ohjaajaksi Helsinkiin. Alkuvuonna 2004 syntyi Ville Karttusen kanssa duo nimeltään Klaus Thunder & Ukkosmaine, jonka nimi lyhennettiin myöhemmin muotoon Ukkosmaine. Duo on julkaissut 6 studioalbumia ja tehnyt noin 300 keikkaa.


title: Lasse Turunen

text: Vuosina 2007-2015 Turunen kuului Korkeasaaren Teatteriin, jossa hän toimi ohjaajana, säveltäjänä ja kirjoittajana.


title: Lasse Turunen

text: Turunen on näytellyt monissa musiikkiteatteriprojekteissa, joista tärkeimpiin kuuluvat Jalle Niemelän ohjaukset The Who's Tommy (2009 Peacock), Rockville (2011 Peacock) ja Kuka mitä häh? (2013 Sibeliustalo ja 2014 Peacock). Lisäksi Turunen on näytellyt monissa TV-mainoksissa.


title: Lasse Turunen

text: Vuodesta 2004 lähtien Turunen on toiminut tuottajana, äänittäjänä, lauluntekijänä, sovittajana ja miksaajana sekä omille musiikkiprojekteilleen että muille artisteille. MTV AVA -kanavan vuoden 2017 tunnusmusiikki on puoliksi Turusen säveltämä ja Putouksen vuonna 2014 esitetyn retroteemaisen jakson tunnusmusiikki on hänen sovittamansa. Turunen on työskennellyt Pihkassa Musiikkituotannolla vuodesta 2016 lähtien.


title: Lasse Turunen

text: Vuonna 2012 Turunen perusti Pihka ja myrsky -yhtyeen. Aluksi Pihkan ja myrskyn piti olla Turusen sooloprojekti, mutta toisesta albumista lähtien sen materiaali on sävelletty suurelta osin yhteistyössä helsinkiläisen muusikon Henna Helasvuon kanssa. Yhtyeeltä on ilmestynyt kaksi studioalbumia, joista toinen on 24 kappaletta käsittävä teemallinen tupla-albumi. Vuonna 2015 yhtye osallistui YLE:n Uuden Musiikin Kilpailuun Laura Madekiven kanssa yhdessä kirjoitetulla kappaleella Sydän ei nuku. Kolmas studioalbumi julkaistaan 2018.


title: Lasse Turunen

text: Vuonna 2016 Turunen ja Helasvuo olivat Uuden Musiikin Kilpailussa mukana säveltäjinä ja sanoittajina Attention 2 -yhtyeen kappaleella Ready For The Show.


title: Lasse Turunen

text: Lasse Turunen on toiminut tuottajana mm. seuraaville artisteille:


title: Ville Karttunen

text: Ville Karttunen (s. 4. joulukuuta 1982 Joensuu) on suomalainen muusikko, musiikintekijä, kirjailija ja toimittaja. Karttusen tunnetuin yhtye on Ukkosmaine, jossa hän esiintyy taiteilijanimellä Wilhelm Meister. Muita Karttusen yhtyeitä ovat muun muassa lastenmusiikkiyhtye Hullut Hattuset sekä punk-bändi Pentilän saha. Karttusen kirjallinen esikoisteos, Ukkosmaineen kymmenvuotista historiaa kuvaava "Salamaponin selässä" ilmestyi vuonna 2014. Vuonna 2015 puolestaan ilmestyi Karttusen ensimmäinen soololevy "Lätäkköarkisto".


title: Ville Karttunen

text: Karttusen musiikillisen uran juuret ovat 1990-luvun puolivälissä. Pyhäselässä nuoruutensa ajan asunut Karttunen aloitti kitaransoiton yläasteen seitsemännellä luokalla ja alkoi pian kirjoittaa omia kappaleita. Pari vuotta myöhemmin Karttunen perusti Caamos-yhtyeen, jonka ohjelmisto koostui pelkästään Karttusen kirjoittamasta materiaalista.


title: Ville Karttunen

text: Syksyllä 1998 Karttunen aloitti opinnot Joensuun Niinivaaran lukiossa. Alkuvuodesta 1999 hän tapasi tulevan Ukkosmaine-yhtyetoverinsa Lasse Turusen. Lukioaikana Karttunen ja Turunen perustivat yhdessä Hedwig-nimisen yhtyeen, jonka kappaleet he kirjoittivat yhdessä.


title: Ville Karttunen

text: Kesällä 2001 Karttunen aloitti siviilipalveluksena Aallontien päiväkodissa Joensuussa. Siviilipalveluksen aikana Karttunen löysi päiväkodista M.A. Nummisen "Ollaan eläimiä!" -levyn, jonka innoittamana Karttunen perusti Hullut Hattuset -lastenmusiikkiyhtyeen yhdessä Miihkali Jaatisen ja Leo Leinon kanssa. Uransa alussa Hullut Hattuset versioi M.A. Nummisen lastenlauluja mutta alkoi pian tehdä omia kappaleitaan. Kesällä 2002 Hullut Hattuset voitti Ilosaarirockin aikaan järjestetyn Alanko katutähdeksi -kilpailun. Hullujen Hattusten ensimmäinen julkaisu oli syksyllä 2004 julkaistu kuuden biisin "Hullut Hattuset" -ep.


title: Ville Karttunen

text: Kevättalvella 2004 Karttunen perusti Ukkosmaineen yhdessä Lasse Turusen kanssa, kun Karttusen yliopiston ainejärjestön bileisiin kaivattiin ohjelmaa. Yhtye perustettiin Karttusen 9-vuotiaana syntymäpäivälahjaksi saaman Yamaha PSR-7 -kosketinsoittimen ympärille: kyseisellä instrumentilla on soitettu kaikki Ukkosmaineen syksyllä 2004 ilmestyneen Niinivaarantie 19 -esikoislevyn kosketinsoitinosuudet.


title: Ville Karttunen

text: Ville Karttunen valmistui maisteriksi Joensuun yliopistosta kesällä 2008 pääaineenaan kirjallisuus. Valmistumisensa jälkeen Karttunen on elättänyt itsensä musiikki- ja kirjoitustöillä.


title: Brondan vintin taiteilijaryhmä

text: Brondan vintin taiteilijaryhmä oli entisen Brondinin kahvilan pesulan paikalle muodostunut taiteilijayhteisö 1950-luvulla. Brondan talo sijaitsi Helsingissä Eteläesplanadin ja Korkeavuorenkadun kulmassa. Taiteilijaryhmä halusi viedä kotimaisen ekspressionismin uudelle tasolle. Kansallisista painotuksista pyrittiin taiteessa irti, koska vallitseva kulttuurinen ilmapiiri koettiin ahtaaksi. Taiteeseen haluttiin saada kansainvälistä näkökulmaa ja muutosta. Eino Ruutsalo oli Brondan vintin johtohahmo.


title: Brondan vintin taiteilijaryhmä

text: Brondan vintin taiteilijaryhmään kuuluivat Ahti Lavonen, Veikko Mäkinen, Mauri Heinonen, Lasse Marttinen, Eino Ruutsalo, Olavi Haarala, Wiking Forsström, Arvo Summanen, Olavi Martikainen, Väinö Rouvinen, Juhani Harri, Yrjö Ruutu ja Hanno Karttunen.


title: Brondan vintin taiteilijaryhmä

text: Vähemmän kiintein sitein ryhmään kuuluivat myös Katariina Jokinen, Eero Kumlin, Kullervo Ruotsalainen, Ture Vesterlund, Kauko Kilpinen, Sacy Sand ja Armas Hursti.


title: Buruli-haavauma

text: Buruli-haavauma (tunnetaan myös nimellä Bairnsdalen haavauma, Searlsin haavauma tai Daintreen haavauma) on infektiotauti, jonka aiheuttaja on "Mycobacterium ulcerans". Infektion alkuvaiheessa on ominaista kivuton kyhmy tai turvonnut alue. Tämä kyhmy voi muuttua haavaumaksi. Haavauma voi olla suurempi ihon sisäpuolella kuin sen ulkopuolella, ja sen ympärillä voi olla turvotusta. Taudin pahetessa infektio voi levitä luuhun. Buruli-haavaumat esiintyvät yleisimmin käsissä tai jaloissa; kuume on harvinaista.


title: Buruli-haavauma

text: "M. ulcerans" vapauttaa toksiinia nimeltä mykolaktoni, joka heikentää immuunijärjestelmän toimintaa ja aiheuttaa kudoskuolemaa. Saman luokan bakteeri voi myös aiheuttaa tuberkuloosia ja lepraa ("M. tuberculosis" ja vastaavasti "M. leprae"). Taudin leviämistapa ei ole tiedossa. Veden lähteet voivat liittyä leviämiseen. Tehokasta rokotetta ei ole olemassa vuodesta 2013.


title: Buruli-haavauma

text: Jos ihmisiä hoidetaan ajoissa, kahdeksan viikon antibioottihoito tehoaa 80 %:ssa tapauksista. Hoidossa käytetään usein lääkkeenä rifampisiinia ja streptomysiinia. Streptomysiinin sijasta käytetään joskus klaritomysiinia tai moksifloksasiinia. Muuna hoitona voi olla haavauman leikkaus. Kun infektio paranee, alueelle jää yleensä arpi.


title: Buruli-haavauma

text: Buruli-haavaumia esiintyy yleisimmin maaseudulla Saharan eteläpuolisessa Afrikassa, erityisesti Norsunluurannikossa, mutta sitä voi esiintyä myös Aasiassa, Länsi-Tyynenmeren alueella ja Amerikassa. Tapauksia on ilmennyt yli 32 maassa. Noin 5 000–6 000 tapausta esiintyy vuosittain. Tauti esiintyy myös useissa eläimissä. Albert Ruskin Cook kuvaili buruli-haavaumat ensimmäisenä vuonna 1897.


title: Juki Records

text: Juki Records on joensuulainen pienlevy-yhtiö, joka perustettiin syksyllä 2003 Penttilän saha -yhtyeen esikoislevyn julkaisemista varten. Virallinen yhtiöittäminen tapahtui kevättalvella 2008. Juki Recordsin omistaa Ville Karttunen.


title: Juki Records

text: Hullut Hattuset siirtyi vuonna 2012 Juki Recordsin levytyslistalle. Ennen Hullut Hattuset tekivät julkaisuja Pilfink Recordsin sekä Parmitti ry:n kautta. Lisäksi Pihka ja Myrsky -yhtyeen debyyttialbumi "Liikaa jotain melkein" julkaistiin Juki Recordsin kautta.


title: Juki Records

text: Nykyisin Juki Recordsille levyttää nämä artistit:


title: Vladimir Jadov

text: Vladimir Jadov (25. huhtikuuta 1929 Leningrad, Neuvostoliitto – 2. heinäkuuta 2015 Moskova, Venäjä) oli venäläinen sosiologi.


title: Vladimir Jadov

text: Jadov kuului alansa ensimmäisiin, jotka alkoivat uudistaa Stalinin aikana kuollutta tutkimusta. Alalla ei ollut Neuvostoliitossa koulutusta. Filosofi Jadov kiinnostui sosiologiasta ja psykologiasta, joten hän oli niissä itseoppinut. Vielä Stalinin jälkeenkään varsinainen tieteellinen tutkimus ei ollut vapaata, sillä teorioihin suhtauduttiin porvarillisena oppina. Jadov aloitti sosiologian parissa 1960-luvun suojasään aikana, mutta kausi loppui brežneviläisyyden puristuksessa.


title: Vladimir Jadov

text: Andrei Žravomyslovin kanssa Jadov kirjoitti laajalti tunnetun teoksen Ihminen ja hänen työnsä (ei suom.), jonka uusi laitos Ihminen ja hänen työnsä Neuvostoliitossa ja sen jälkeen (ei suom.) ilmestyi vuonna 2003. Jadovin ympärille syntyi koulukunta, ja hänen oppilaanaan oli monta sosiologipolvea. Hän oli mukana kansainvälisissä järjestöissä ja alan lehtien toimittaja.


title: Vladimir Jadov

text: Jadov oli Helsingin yliopiston ja Tarton yliopiston kunniatohtori.


title: RN Principe Amedeo

text: RN Principe Amedeo () oli Italian kuninkaallisen laivaston vuonna 1872 vesillelaskettu Principe Amedeo -luokan ironclad.


title: RN Principe Amedeo

text: Alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin elokuussa 1865. Alus laskettiin vesille 15. tammikuuta 1872 ja se liitettiin laivastoon 15. joulukuuta 1874.


title: RN Principe Amedeo

text: Alus poistettiin alusluettelosta vuonna 1895.


title: RN Palestro (1871)

text: RN Palestro () oli Italian kuninkaallisen laivaston vuonna 1871 vesillelaskettu Principe Amedeo -luokan ironclad.


title: RN Palestro (1871)

text: Alus tilattiin La Spezian laivastontelakalta ja sen köli laskettiin elokuussa 1865. Alus laskettiin vesille joko 30. syyskuuta tai 2. lokakuuta 1871 ja se liitettiin laivastoon 11. heinäkuuta 1875.


title: RN Palestro (1871)

text: Alus poistettiin alusluettelosta vuonna 1900.


title: RN Roma (1865)

text: RN Roma () oli Italian kuninkaallisen laivaston vuonna 1865 vesillelaskettu Roma-luokan ironclad.


title: RN Roma (1865)

text: Alus tilattiin Genovasta La Focelta ja sen köli laskettiin helmikuussa 1863. Alus laskettiin vesille 18. joulukuuta 1865 ja se liitettiin laivastoon toukokuussa 1869.


title: RN Roma (1865)


title: RN Venezia (1869)

text: RN Venezia () oli Italian kuninkaallisen laivaston vuonna 1869 vesillelaskettu Roma-luokan ironclad.


title: RN Venezia (1869)

text: Alus tilattiin Genovasta La Focelta ja sen köli laskettiin helmikuussa 1863. Alus laskettiin vesille 21. tammikuuta 1869 ja se otettiin palvelukseen 1. huhtikuuta 1873.


title: RN Venezia (1869)


title: Kaleva (elokuvateatteri)

text: Kaleva oli turkulainen elokuvateatteri, joka toimi osoitteessa Humalistonkatu 2 vuosina 1906–1960. Alun perin Biografi teatteri -nimisen elokuvateatterin perusti rohdoskauppias Wilhelm Willberg, joka oli vuonna 1905 perustanut myös Turun ensimmäisen elokuvateatterin. Biografi teatteri oli Turun ensimmäinen varta vasten elokuvateatteriksi suunniteltu rakennus. Sen nimi muutettiin vuonna 1913 Alhambraksi, ja omistajat vaihtuivat useasti 1920- ja 1930-luvuilla. Vuonna 1938 teatterin osti Suomi-Filmi Oy, joka muutti nimen kansallishenkiseksi Kalevaksi. 1950-luvulla Kaleva toimi niin sanottuna non-stop-teatterina, jossa esitettiin joka päivä keskeytyksettä ohjelmaa. Kaleva joutui sulkemaan ovet vuoden 1960 loppupuolella, jolloin rakennus purettiin uudisrakennuksen tieltä.


title: Kaleva (elokuvateatteri)

text: Turun ensimmäisen elokuvateatterin vuonna 1905 perustanut rohdoskauppias Wilhelm Willberg myi pienen, liikehuoneistossa sijainneen Maailman Ympäri -teatterinsa jo puolen vuoden jälkeen ja ryhtyi rakennuttamaan Suomen ensimmäistä varsinaista elokuvateatterirakennusta. Axel Nyströmin suunnittelema rakennus valmistui vuoden 1906 alussa osoitteeseen Humalistonkatu 2, ja se sai nimekseen Biografi teatteri. Suuresta, 300-paikkaisesta elokuvateatteristateatterista tuli heti hienoston suosikki.


title: Kaleva (elokuvateatteri)

text: Elokuvateatterin nimi vaihdettiin vuonna 1913 Alhambraksi. Wilhelm Willberg muutti kuitenkin Helsinkiin vuonna 1918 ja myi teatterinsa, jonka omistajat vaihtuivat sitten useasti 1920- ja 1930-lukujen aikana. Kauppias Magnus Krook myi Alhambran vuonna 1938 Suomi-Filmi Oy:lle, joka päätti vaihtaa nimen kansallishenkiseksi Kalevaksi.


title: Kaleva (elokuvateatteri)

text: Suomi-Filmi teki Kalevasta Turun ensimmäisen niin sanotun non-stop-teatterin vuoden 1949 loppupuolella, mikä tarkoitti sitä, että ohjemaa esitettiin joka päivä tauotta klo 12–23. Lippuja sai ostaa ja saliin sai tulla milloin vain. Non-stop-ohjelma koostui pääasiassa piirretyistä, urheilukisoista ja uutiskatsauksista, minkä seurauksena tavalliset kokoillan elokuvat jäivät erillisiä yönäytöksiä lukuun ottamatta pois ohjelmistosta. Kalevan toiminta päättyi vuoden 1960 loppupuolella, jolloin Turun vanhin elokuvateatterirakennus joutui väistymään uudisrakennuksen tieltä.


title: Hottikset

text: Hottikset on tanskalaiseen formaattiin "For lækker til love" perustuva suomalainen tositelevisiosarja. Ohjelman tuottaa Shine Finland ja lähettää Nelonen. Ohjelmassa yhdeksän sinkkua etsii kumppania.


title: Hottikset

text: Hottisten avausjakso oli Nelosen toiseksi katsotuin ohjelma viikolla 37/2015 keskikatsojamäärällä 252 000. Yhteiskatsojamäärä television ja Ruutu.fi -netti-tv:n kautta oli 548 000 katsojaa.


title: Hottikset

text: Syksyllä 2016 esitettiin Hottisten toinen kausi (Hottikset 2.0), jossa seitsemän sinkkua asuivat Helsingin ydinkeskustassa kimppakämpässä. Mukana oli sekä uusia että vanhoja kasvoja edelliseltä kaudelta.Osallistujista Anni Ikonen ja Daniel Lehtonen olivat mukana myös Temptation Island Suomi -ohjelmassa ja Tommi Riihimäki ja Jonna Saari Big Brother 2012 -ohjelmassa. Juha Immonen on ollut julkisuudessa Johanna Tukiaisen ystävänä, Rosanna Kulju on vuoden 2015 Miss Helsinki ja Suvi Vedenpää on Miss Rock -finalisti.Daniel Lehtonen ja Juha Immonen ovat tuttuja ensimmäiseltä kaudelta ja Amanda Harkimo on tuttu monista muista tositelevisio-formaateista.


title: Eric Savolainen

text: Eric Savolainen (s. 14. huhtikuuta 1993 Jämsä), tunnettu paremmin käyttäjänimellään Lakko, on suomalainen videopelejä pelaava ja vlogeja suomen kielellä tekevä tubettaja ja muusikko. Savolainen on yksi Suomen suosituimmista tubettajista ja vuoden 2017 kyselyn mukaan Suomen toiseksi seuratuin tubettaja. Syyskuussa 2018 Savolaisella on yli 500 000 tilaajaa ja 180 miljoonaa näyttökertaa.


title: Eric Savolainen

text: Savolaisen YouTube-ura lähti nousuun vuonna 2013 hänen julkaistuaan "GTA V Rap" -videon, joka on sittemmin kerännyt noin kaksi miljoonaa näyttökertaa. Syyskuussa 2015 Savolaisen kanavalla oli yli 250 000 tilaajaa, ja kanava saavutti 300 000 tilaajaa tammikuussa 2016.


title: Eric Savolainen

text: Elokuussa 2015 järjestetyssä Tubecon-tapahtumassa Lakko voitti Vuoden miestubettaja -palkinnon ja Vuoden pelikanava -palkinnon. Savolainen on erikoistunut esimerkiksi "FIFAn", "The Sims 4:n", "Grand Theft Auto V:n" ja "Call of Duty" -pelien pelaamiseen. Savolainen tekee myös "Pyhäpäivä Lakkoillaan" -nimisiä, henkilökohtaisempia videoita.


title: Eric Savolainen

text: Nost3 & Protro julkaisivat kesäkuussa 2015 "Bailandoo"-musiikkivideon, jossa vierailevat Savolainen ja Juuso "Herbalisti" Karikuusi. Tämän jälkeen Savolainen on tuottanut myös omaa musiikkia, kappaleita kuten "Aaamuyö" (2016) ja "HEYOO" (2017).


title: Eric Savolainen

text: Lakko ja Herbalisti aloittivat huhtikuussa 2016 oman tv-ohjelmansa "Lakon ja Herban boksi". Sarja tuli keskiviikkoisin Subilta ja yksi jakso kesti noin puoli tuntia. Sarjaa tuotettiin yksi tuotantokausi.


title: Eric Savolainen

text: Savolainen avioitui 3. elokuuta 2018 Julia-nimisen vaimonsa kanssa.


title: Eric Savolainen

text: Eric Savolaisen YouTube-ura sai alkunsa vuonna 2011, kun Savolainen julkaisi ensimmäisen videonsa "Tupakkalakko | L96A1 Sniper Action" pelistä "Call of Duty". Vuonna 2012 Savolainen alkoi pelata - pelisarjaa, kun hänen kanavansa oli rikkonut 100 tilaajan rajapyykin. Samassa videossa Lakko paljasti äänensä ensimmäistä kertaa. 200 tilaajan kohdalla Savolainen paljasti naamansa.


title: Eric Savolainen

text: Yksi merkittävä videosarja, jota Lakko on tehnyt jo lokakuusta 2012, "Pyhäpäivä Lakkoillaan", on jatkunut jo kauan ja ollut merkittävä videosarja Savolaisen YouTube-kanavalla tähän päiväänkin asti. Savolaisen YouTube-ura lähti nousuun vuonna 2013, kun Savolainen rikkoi 10 000 tilaajan rajapyykin ja teki kanavansa tälläkin hetkellä suosituimman videon, "GTA V" -rapin. Tämän jälkeen Savolainen nousi nopeasti Suomen suosituimpien tubettajien joukkoon.


title: Eric Savolainen

text: Kesäkuussa 2016 Savolainen ja Herbalistina tunnettu Juuso Karikuusi tekivät oman kappaleen ”Aamuyö” omakustanteena, ilman levytyssopimuksia. Kappaleen musiikkivideo julkaistiin Karikuusen ja Savolaisen yhteis-YouTube-kanavalle, ”Lakko & Herba”. Videota on katsottu jo yli kolme miljoonaa kertaa.


title: Eric Savolainen

text: Syyskuussa 2017 Savolainen julkaisi musiikkivideon ”Lakko – HEYOO”. Elokuuhun mennessä videolla oli jo yli miljoona näyttökertaa.


title: Eric Savolainen

text: Vuonna 2017 Savolainen oli Tubeconin teettämän tutkimuksen mukaan toiseksi seuratuin idoli 13–19-vuotiaiden nuorten keskuudessa.


title: Eric Savolainen

text: Savolaisen kanvalla on yli 500 000 tilaajaa ja 180 miljoonaa videoiden näyttökertaa. Hänen suosituimmalla videollaan – "GTA V" "Rap" on lähes kaksi miljoonaa näyttökertaa, ja usealla muulla hänen videoistaan on yli miljoona näyttökertaa.


title: Glyoksylaattikierto

text: Glyoksylaattikierto eli Krebs–Kornberg-sykli on kasveissa, sienissä ja bakteereissa esiintyvä aineenvaihduntareitti, jossa asetyylikoentsyymi-A:sta muodostuu meripihkahappoa. Se muistuttaa läheisesti sitruunahappokiertoa ja monet glyoksylaattikierron entsyymeistä ovat yhteisiä sitruunahappokierron kanssa.


title: Glyoksylaattikierto

text: Glyoksylaattikiertoa esiintyy kasveissa, sienissä ja bakteereissa. Sen esiintyminen eläimissä sen sijaan on epävarmaa. Kahta sitruunahappokiertoon osallistumatonta mutta glyoksylaattikiertoon osallistuvaa entsyymiä isositraattilyaasia ja malaattisyntaasia on raportoitu löytyneen eräiden hyönteisten ja meressä elävien selkärangattomien eliöiden rasvakudoksista, mutta myöhemmin nämä ovat osoittautuneet virhehavainnoiksi. Sen sijaan näitä entsyymejä on löydetty eräistä anaerobisissa olosuhteissa elävistä sukkulamadoista ja "Caenorhabditis elegans"-sukkulamadolla on todettu olevan entsyymi, jolla on sekä isositraattilyaasin että malaattisyntaasin aktiivisuutta. Osa glyoksylaattikierrosta tapahtuu glyoksisomeissa, jotka ovat peroksisomien kaltaisia soluelimiä, ja osittain reitti tapahtuu mitokondrioissa.


title: Glyoksylaattikierto

text: Glyoksylaattikierron kaksi ensimmäistä vaihetta ovat samat kuin sitruunahappokierrossa. Oksaloetikkahappo kondensoituu asetyylikoentsyymi-A:n kanssa sitruunahapoksi sitraattisyntaasientsyymin katalysoimana ja toisessa vaiheessa akonitaasi isomeroi sitruunahapon akoniittihapon kautta isositruunahapoksi. Seuraavassa vaiheessa isositraattilyaasi hajottaa isositruunahapon meripihkahapoksi ja glyoksyylihapoksi. Meripihkahappo voi kulkeutua ulos glyoksisomeista mitokondrioihin käytettäväksi osana sitruunahappokiertoa tai glukoneogeneesia. Glyoksylaattikierron seuraavassa vaiheessa malaattisyntaasi muodostaa asetyylikoentsyymi-A:sta ja glyoksylaatista omenahappoa. Tämäkin entsyymi esiintyy glyoksisomeissa. Kierron viimeistä vaihetta katalysoivaa entsyymiä ei esiinny glyoksisomeissa vaan omenahappo kulkeutuu mitokondrioihin, joissa malaattidehydrogenaasi hapettaa sen oksaloetikkahapoksi.


title: Glyoksylaattikierto

text: Glyoksylaattikierto on erityisen aktiivinen soluissa, joissa on paljon rasvaa, kuten kasvien siemenissä. Rasvahappojen aineenvaihduntatuotteena muodostuu asetyylikoentsyymi-A:ta ja glyoksylaattikierron kautta siemenet pystyvät nopeasti valmistamaan rasvasta hiilihydraatteja. Asetyylikoentsyymi-A:ta muodostuu myös etikkahaposta asetyylikoentsyymi-A-syntaasin katalysoimana ja tämän vuoksi monet bakteerit ja kasvit kykenevät käyttämään etikkahappoa energianlähteenään, koska glyoksyylihappokierto on linkittynyt muun muassa sitruunahappokiertoon ja glukoneogeneesiin.


title: Marbut

text: Marbut on Afrikan luoteisosan islamilainen lahko. Siitä on peräisin almoravidien hallitsijasuku. Sittemmin "marbut" on tarkoittanut yleisesti derviššejä.


title: Ånnsjön

text: Ånnsjön on järvi Storlienin ja Åren välissä Åren kunnassa Indalsälvenin valuma-alueella Ruotsissa. Järven pinta-ala on 57,4 neliökilometriä ja pinnankorkeus merenpinnasta 525 metriä. Järvellä on rikas linnusto. Rannalla on lintuasema. Ansjön kuuluu Annsjönin Natura 2000 -suojelualueeseen ja on suojattu Euroopan unionin lintudirektiivillä ja Euroopan unionin luontodirektiivillä.


title: Swissport

text: Swissport on 48 maassa toimiva lentoasemien maapalveluyritys. Yrityksen omistanut ranskalainen pääomasijoitusyhtiö PAI Partners myi yhtiön kiinalaiselle HNA Groupille 2,54 miljardilla eurolla heinäkuussa 2015.


title: Emil Almén

text: Lars "Emil" Almén (s. 30. kesäkuuta 1980, Sala) on ruotsalainen näyttelijä.


title: Emil Almén

text: Almén opiskeli Skara Skolscenissa vuosina 1999–2000 ja Tukholman teatterikoulussa 2002–2006. Hän on näytellyt Tukholman kaupunginteatterissa, Uppsalan kaupunginteatterissa, Riksteaternissa ja Teater Västmanlandissa.


title: Daniel Rudisha

text: Daniel Rudisha (s. 11. elokuuta 1945 Kilgoris) on kenialainen uransa jo lopettanut pikajuoksija ja olympiamitalisti. Rudisha kilpaili 400 metrillä. Hän oli aktiiviurallaan 180 senttimetriä pitkä ja painoi 76 kilogrammaa.


title: Daniel Rudisha

text: Rudishan suurin saavutus on hopea 4×400 metrin viestistä vuoden 1968 kesäolympialaisista Méxicosta. Hän oli kisoissa mukana myös 400 metrillä jääden puolivälieriin. Vuoden 1966 Kansainyhteisön kisoissa Rudisha sijoittui neljänneksi 440 jaardin juoksussa. Rudisha oli yksi ensimmäisistä masai-heimoon kuuluneista menestystä saavuttaneista yleisurheilijoista.


title: Daniel Rudisha

text: Rudishan poika David Rudisha on 800 metrin juoksun olympiavoittaja, maailmanmestari ja maailmanennätyksen haltija.


title: Jääkiekko talviolympialaisissa 2022

text: Jääkiekossa kilpaillaan Pekingin 2022 talviolympialaisissa helmikuussa Wukesong Sports Centre ja National Indoor Stadium jäähalleissa. Kiinan maajoukkueet saavat automaattisen kisapaikan turnaukseen.


title: Jääkiekko talviolympialaisissa 2022

text: Syyskuussa 2015 NHL-liigan komisaari Gary Bettman kertoi NHL:n olevan kiinnostunut osallistumaan vuoden 2022 olympiaturnaukseen.


title: Jääkiekko talviolympialaisissa 2022

text: Naisten turnaus tullaan pelaamaan ensimmäistä kertaa kymmenellä joukkueella.


title: Rinta (kappale)

text: Rinta on alternative rock -yhtye Maj Karman Kauniiden Kuvien single yhtyeen albumilta "Ääri".


title: Rudisha

text: Rudisha on kenialainen sukunimi. Se on muun muassa seuraavien henkilöiden sukunimi:


title: Luettelo kanaroduista

text: Tämä on osittainen luettelo kanaroduista.


title: Luettelo Suomen kempeistä

text: Luettelo Suomen kempeistä sisältää Suomesta tavatut kemppilajit (yläheimo Psylloidea). Suomesta on vuoteen 2012 mennessä tavattu 92 kemppilajia. Näistä vuoden 2010 kansallisessa uhanalaisarvioinnissa uhanalaisuudeltaan vaarantuneeksi (VU) on luokiteltu kuusi. Lisäksi kymmenen lajia on katsottu silmälläpidettäväksi (NT) ja neljä hävinneeksi (RE). Kahden lajin uhanlalaisuutta ei voitu arvioida tietojen puutteellisuuden takia (DD) ja 11 lajia katsottiin arviointiin soveltumattomiksi (NA).


title: Leandro Simi

text: Leandro Simi (tunnetaan myös pelkästään nimellä "Simi", s. 29. lokakuuta 1977 São Paulo) on brasilialainen futsalpelaaja, joka edustaa Brasilian futsalmaajoukkuetta ja Corinthiansia. 181 senttimetriä pitkä ja 81 kilogrammaa painava Simi on pelipaikaltaan pivot tai ala.


title: Leandro Simi

text: Simi voitti Brasilian maajoukkueen kanssa kultaa vuoden 2012 MM-kilpailuista Thaimaasta. Hänellä on myös MM-pronssia vuodelta 2004 Guatemalasta. Copa Américan Simi on voittanut kerran. Vuonna 2007 hän saavutti Brasilian kanssa kultaa Pan-Amerikan kisoista Rio de Janeirosta.


title: Leandro Simi

text: Simi on edustanut kotimaansa pääsarjan Corinthiansia vuodesta 2009. Sitä ennen hän on pelannut kotimaansa seurojen lisäksi myös Espanjassa ja Italiassa.


title: Stefano Denswil

text: Stefano Denswil (s. 7. toukokuuta 1993 Zaanstad) on alankomaalainen jalkapalloilija. Pelipaikaltaan hän on keskuspuolustaja. Denswil edustaa Belgian pääsarjassa Jupiler Pro Leaguessa pelaavaa Club Bruggea.


title: Stefano Denswil

text: Ajax


title: Stefano Denswil

text: Club Brugge


title: Marcos Freitas

text: Marcos André Sousa da Silva Freitas (s. 8. huhtikuuta 1988 Funchal) on portugalilainen pöytätennispelaaja. 174 senttimetriä pitkä ja 70 kilogrammaa painava Freitas on heinäkuussa 2015 maailmanlistan sijalla 10. Sousa edustaa ranskalaista AS Pontoise-Cergy TT:tä.


title: Marcos Freitas

text: Freitas on ollut mukana kaksissa kesäolympialaisissa, vuosina 2008 ja 2012. Vuonna 2012 Lontoossa hän oli kaksinpelin 17:s ja joukkuekilpailun viides. EM-kilpailuista Freitas on saavuttanut kultaa nelinpelistä ja joukkuekilpailusta sekä pronssia nelinpelistä. Vuonna 2014 hän voitti Euroopan mestareiden liigan. Vuoden 2015 Euroopan kisoista Freitas saavutti kultaa joukkuekilpailusta.


title: Marcos Freitas

text: Freitas on ollut maailmanrankingissa parhaimmillaan sijalla kahdeksan huhtikuussa 2015.


title: Bruno Fernandes (jalkapalloilija, 1994)

text: Bruno Miguel Borges Fernandes (s. 8. syyskuuta 1994 Maia) on portugalilainen jalkapalloilija, joka edustaa Italian Serie A:ssa pelaavaa Udinese Calciota. Pelipaikaltaan oikeajalkainen Fernandes on hyökkäävä keskikenttäpelaaja.


title: Bruno Fernandes (jalkapalloilija, 1994)

text: Fernandes aloitti ammattilaisuransa Italian Serie B:n Novara Calciossa, jonne hän siirtyi kotimaastaan vuonna 2012. Kaudella 2012-2013 Fernandes pelasi Serie B:ssä 23 ottelua tehden neljä maalia. Heinäkuussa 2013 hän siirtyi Italian Serie A:n Udinese Calcioon. Hän teki pääsarjadebyyttinsä marraskuussa 2013 Internazionalea vastaan ja avausmaalinsa saman vuoden joulukuussa SSC Napolin verkkoon. Kaudella 2013-2014 Fernandes teki 24 ottelussa neljä maalia. Seuraavalla kaudella Fernandes pelasi 31 Serie A -ottelussa viimeistellen yhden maalin.


title: Bruno Fernandes (jalkapalloilija, 1994)

text: Fernandes on edustanut Portugalia monissa nuorten maajoukkueissa. Viimeksi hän on pelannut alle 21-vuotiaissa, jossa otteluita on kertynyt kaksi kappaletta.


title: Miroslav Kraljević

text: Miroslav Kraljević (16. joulukuuta 1885 Gospić – 16. huhtikuuta 1913 Zagreb) oli kroatialaistunut taidemaalari ja taideveistäjä.


title: Miroslav Kraljević

text: Kraljević syntyi Gospićassa Kroatiassa. Peruskoulun läpi mennyt Kraljević rakasti musiikkia, runoutta ja piirtämistä. Vuonna 1904 Kraljević lähti Wieniin. Siellä hän opiskeli maalausta George Fischhofin kanssa. Vuonna 1906 Kraljević meni opiskelemaan Müncheniin kahdeksi vuodeksi. Sen jälkeen hän palasi takaisin Kroatiaan, mutta jatkoi siitä Požegaan missä hän vietti yhden vuoden opiskelemaan vuonna 1910. Opiskeltuaan Kraljević teki monia muotokuvia ja maisemamaalauksia. Kraljević lähti Pariisiin vuonna 1911.


title: Miroslav Kraljević

text: Kraljevićin ensimmäinen teos oli muotokuva itsestään ja koirastaansa. Hän teki monia taideteoksia ja muotokuvia, kuten "Krave na paši", "Bik", "U staji", "Autoportret s lulom", "Mali autoportret s paletom" ja "Bonvivant" vuosien 1911–1912. Kraljević palasi Kroatiaan ja päätyi asumaan Zagrebiin vuonna 1912.


title: Miroslav Kraljević

text: Kraljević kuoli Zagrebissa tuberkuloosiin vuonna 1913. Hän oli viime vuonna jo sairastanut tuberkuloosia. Kraljević oli kuollessaan 27-vuotias.


title: Marnie – tyttö ikkunassa

text: Marnie – tyttö ikkunassa () on japanilainen animaatioelokuva, jonka on tuottanut Studio Ghibli ja ohjannut Hiromasa Yonebayashi. Elokuva perustuu Joan G. Robinsonin samannimiseen lastenkirjaan. Elokuva sai ensi-iltansa Japanissa 19. heinäkuuta 2014 ja Suomessa 2. lokakuuta 2015.


title: Marnie – tyttö ikkunassa

text: Elokuvan julkaisun jälkeen Studio Ghibli ilmoitti elokuvan jäävän todennäköisesti studion viimeiseksi pitkäksi elokuvaksi.


title: Marnie – tyttö ikkunassa

text: Anna Sasaki on 12-vuotias tyttö joka asuu perheensä kanssa Sapporossa, Japanissa. Annan oikeat vanhemmat kuolivat auto-onnettomuudessa kymmenen vuotta aiemmin. Hän on usein hyvin masentunut ja lisäksi Annalla on astma. Niinpä hänet lähetetään täti ja setä Oiwan luo maalle kesken lukukauden. Maalle saavuttuaan Anna näkee vanhan meren rannalla seisovan kartanon. Se näyttää autiolta ja onkin hyvin huonossa kunnossa. Hän näkee seuraavana yönä unta kartanon ikkunassa loistavasta valosta ja siellä näkyvästä Annan ikäisestä vaaleahiuksisesta tytöstä, jonka hiuksia on kampaamassa vanha mummo. Anna kysyy kartanosta tädiltään ja sedältään, ja niin hän saa selville, että kartano on ollut kauan tyhjillään ja että siellä asui kerran joku rikas ulkomaalainen. Anna käy myös juhlissa illalla, mutta ne eivät mene kovin hyvin. Hän ryntää pois juhlapaikalta meren rantaan ja löytää rannasta soutuveneen. Anna soutaa kartanon luo ja tapaa siellä salaperäisen vaaleahiuksisen tytön. He tapaavat jälleen seuraavana iltana ja lähtevät yhdessä soutamaan sekä lupaavat etteivät kerro muille siitä mitään. Tyttö osoittautuu kartanossa rikkaiden vanhempiensa kanssa asuvaksi Marnieksi.


title: Marnie – tyttö ikkunassa

text: Marnie on hyvin iloinen ja elämänhalua pursuava tyttö. Hän piristää Annaa joka on lähes aina allapäin. Pian alkaa kestävä ystävyys. He tapaavat joka ilta, käyvät yhdessä soutamassa ja tanssivatkin. Eräänä päivänä Anna istuu meren rannalla piirtämässä kuvaa Marniesta. Marnie saapuukin paikalle ja kehuu piirrosta. He lähtevät metsään poimimaan sieniä ja Anna kertoo olevansa adoptoitu. Hän on myös saanut selville, että adoptiovanhemmat saavat hänesta rahaa. Sen vuoksi Anna on heille katkera. Marniekin kertoo itsestään, hänen kiireisistä vanhemmistaan ja palvelusväestä, joka kiusaa häntä. Kerran he veivät Marnien pelättyyn siiloon mutta pakenivat, koska sieltä kuului outoja ääniä. Vaikka Marnie onkin onnellinen, hän kaipaa silti vanhempiaan. Anna ottaa puheeksi siilon ja taivuttelee ystävänsä käymään siellä. Anna ja Marnie käyvät siilossa, mutta Marnie lähtee sieltä pois oudon pojan kanssa. Anna herää yksin siilossa ja menee kotiin. Hän myös tapaa myöhemmin kauniita maisemia maalaavan Hisako-tädin ja Marnien kartanoon muuttaneen Sayakan.


title: Marnie – tyttö ikkunassa

text: Marnie katoaa pian Sayakan muuton jälkeen. Annasta ja Sayakasta tulee ystävät ja Sayaka löytää Marnien vanhan päiväkirjan. Siinä hän kertoo rakastamastaan pojasta ja myös tapaamastaan Annasta. Sayaka ja Anna tapaavat Hisakon joka kertoo, että hän ja Marnie olivat hyvät ystävät. Marnien vanhemmat laiminlöivät häntä, mutta hän oli silti osittain onnellinen. Marnie rakastui yhteen poikaan ja meni tämän kanssa naimisiin. He saivat lapsen nimeltä Emily. Marnien mies kuoli pian Emilyn syntymän jälkeen ja hän oli hyvin järkyttynyt. Marnie joutui parantolaan ja Emily ei osoittautunutkaan niin kiltiksi tytöksi. Hän itsenäistyi nopeasti ja muutti pois kotoa hyvin aikaisin. Emily sai lapsen ja hän kuoli vuosi syntymän jälkeen auto-onnettomuudessa. Marnie otti lapsen itselleen, mutta ei kestänyt Emilyn kuoleman tuskaa. Marnien kuoleman jälkeen lapsi joutui lastenkotiin, josta hänet adoptoitiin. Tarina liikuttaa Sayakaa ja Annaa. Pian Annaa tullaan hakemaan ja hänen adoptio-äitinsä selittää hänelle, että hän välittää Annasta, vaikka saisikin tästä rahaa. Anna unohtaa katkeruutensa ja saa myös selville, että kartano oli hänen isoäidilleen hyvin tärkeä.


title: Taksoituslautakunta

text: Taksoituslautakunta oli kunnallinen lautakunta, joka määräsi kunnan verovelvollisten veroäyrit. Taksoituslautakunnat lakkautettiin vuoden 1960 alussa kunnallis-, kirkollis- ja valtionveron määräämisen siirtyessä uudelle laissa säädetylle verolautakunnalle. Verotustoimi muuttui toimenpiteen johdosta valtiojohtoiseksi kunnallisen määräämisvallan vähentyessä taksoitusasioissa ja kunnallisen itsehallinnon menettäessä yksinomaisen määräämisoikeutensa.


title: Taksoituslautakunta

text: Vuoden 1898 kunnallisasetus määritteli taksoituslautakunnan, jonka jäsenet valitsi kuntakokous ja myöhemmin kunnanvaltuusto, kuntakokouksen seuraajaelin.


title: Taksoituslautakunta

text: Taksoituslautakuntaa edeltävä toimielin oli taksoituskomitea.


title: Savikumpu

text:
Savikumpu on kylä Parikkalassa. Se sijaitsee noin kaksi kilometriä koilliseen Särkisalmen risteyspaikasta Simpelejärven Sokkiiselän rannalla.
Kylän maisema on avara ja kumpuileva yhdistelmä mäkikyläasutusta, viljelymaisemaa sekä reheviä lehtoja. Savikummunmäen kaakkoisrinteellä näkyy jääkauden jälkiä kuten siirtolohkareita ja pirunpeltoja. Kylän alueelta on valittu noin 300 hehtaaria kulttuurimaisemaa maakunnallisesti arvokkaaksi maisema-alueeksi. Kylässä on myös arvokkaiksi luokiteltuja perinnemaisemia.


title: Savikumpu

text: Savikumpu lienee asutettu jo varhain, sillä sen alueelta on tehty useita esihistoriallisia irtolöytöjä, kuten tasa- ja kourutalttoja sekä tuura. Sodan jälkeisen asutustoiminnan tuloksena kylään syntyi kunnan toiseksi suurin uusi asutusalue. Se perustettiin pääosin kahden entisen kantatilan, Viessanmäen ja Valkeapään maille.


title: Savikumpu

text: Kylän nykyinen asukasluku on noin 200. Sen pääasiallinen elinkeino on maatalous eri muodoissaan. Kylällä toimii myös mm. kuljetusyritys, autokorjaamo, lasiliike, maansiirtoliike, saha ja höylä. Kylän yhdistystoiminnan rungon muodostavat maa- ja kotitalousnaiset sekä kyläyhdistys.


title: Savikumpu

text: Jaana Juvonen: Parikkalan historia. Gummerus Kirjapaino Oy, Jyväskylä 1996. ISBN 952-90-7806-4


title: Eemeli Kiiski

text: Mikko Eemeli Kiiski (s. 13. elokuuta 1991) on suomalainen kilpakävelijä. Hän edustaa Esbo IF:ää. Vuoteen 2012 Kiisken seura oli Keski-Uudenmaan Yleisurheilu ja sitä ennen Tuusulanjärven Urheilijat. Kiiskeä valmentaa hänen isänsä Veijo Kiiski.


title: Eemeli Kiiski

text: Kalevan kisoissa 2015 Kiiski saavutti pronssia 20 kilometrin kävelyssä silloisella ennätysajallaan 1.29.28. Maantiekävelyn SM-kisoissa hän on saavuttanut 30 kilometrillä hopeaa 2014 ja pronssia 2015. Kiisken ennätysaika 20 kilometrin kävelyssä on 1.26.14 (2016) ja 50 kilometrillä 4.08.36 (2015).


title: Eemeli Kiiski

text: Kiiski voitti hopeaa sisäratojen SM-kisoissa 5 000 metrin kävelyssä 2012 ja 2017. 3 × 3 000 metrin viestikävelyssä hän on voittanut SM-kultaa (2012, 2015 ja 2016), hopeaa (2010, 2013 ja 2014) ja pronssia (2011).


title: Eemeli Kiiski

text: Kiiski on valmistunut ylioppilaaksi Kuortaneen urheilulukiosta ja suorittanut varusmiespalveluksensa Lahden urheilukoulussa.


title: Enni Nurmi

text: Enni Sylvi Henriikka Nurmi (s. 4. heinäkuuta 1998 Espoo) on suomalainen yleisurheilija, jonka päälaji on kilpakävely. Hän edustaa Espoon Tapioita ja häntä valmentaa Jani Lehtinen.


title: Enni Nurmi

text: Nurmi on saavuttanut 10 kilometrin kävelyssä hopeaa Porin Kalevan kisoissa 2015 ja Jyväskylän Kalevan kisoissa 2018. 3 × 3 000 metrin kävelyviestissä Nurmi on saavuttanut SM-kultaa 2015 ja 2016, SM-hopeaa 2013 ja SM-pronssia 2014. Sisäratojen SM-kilpailuissa hän saavutti 3 000 metrin kävelyssä kultaa 2016 ja pronssia 2015.


title: Enni Nurmi

text: Helmikuussa 2016 Nurmi käveli sisäradoilla 5 000 metrillä ajan 22.42,9, joka on Suomen halliennätys naisten, 22-vuotiaiden ja 19-vuotiaiden sarjassa. Edellinen ennätys oli Heli Nevanpään hallussa.


title: Enni Nurmi

text: Lähde


title: Korana

text: Korana on joki, joka sijaitsee Plitvicen kansallispuistossa Kroatian ja Bosnia Herzegovinan välillä. Korana on 134 kilometriä pitkä ja sen valuma-alue on 2 595 neliökilometriä.


title: Pasi Roslund

text: Pasi Roslund (s. 8. tammikuuta 1992) on suomalainen yleisurheilija, jonka päälaji on pika-aidat. Hän edustaa Turun Urheiluliittoa. Roslundin kasvattajaseura on Vasaraisten Isku, ja hän on edustanut ennen nykyistä seuraansa myös Rauman Urheilijoita.


title: Pasi Roslund

text: Roslund on saavuttanut sisäradoilla SM-pronssia 60 metrin aitajuoksussa 2014.


title: Pasi Roslund

text: Myös Roslundin sisko Piia Roslund on tunnettu pika-aitajuoksijana.


title: Jesús Vallejo

text: Jesús Vallejo Lázaro (s. 5. tammikuuta 1997 Zaragoza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan keskuspuolustaja.


title: Jesús Vallejo

text: Vallejo liittyi Real Zaragozan nuorisoakatemiaan vuonna 2007 ollessaan 10-vuotias. 26. heinäkuuta 2013 nuorisojoukkueissa esitettyjen vakuuttavien peliesitysten jälkeen hän teki ensimmäisen ammattilaissopimuksensa seuran kanssa.


title: Jesús Vallejo

text: 23. elokuuta 2014 Vallejo nostettiin suoraan seuran edustusmiehistöön ja hän teki ensiesiintymisensä joukkueessa maan toiseksi korkeimmalla sarjatasolla Segunda Divisiónissa ottelussa Recreativo de Huelvaa vastaan. 26. joulukuuta 2014 hän teki uuden vuoteen 2019 asti ulottuvan sopimuksen seuran kanssa.


title: Jesús Vallejo

text: Ensimmäisen maalinsa edustusjoukkueessa hän teki 5. huhtikuuta 2015 ottelussa Tenerifeä vastaan. Samaisessa ottelussa joukkueen päävalmentaja Ranko Popović ojensi Vallejolle kapteeninnauhan, jota hän kantoi loppukauden ajan.


title: Jesús Vallejo

text: 31. heinäkuuta 2015 Real Madrid ilmoitti tehneensä Vallejon kanssa kuusivuotisen sopimuksen. Hänestä maksettiin arviolta noin 6 miljoonan euron siirtokorvaus. Vallejo jatkaa kauden 2015–2016 lainasopimuksella kasvattajaseurassaan Zaragozassa.


title: Jesús Vallejo

text: Kaudeksi 2016–2017 Vallejo siirtyi lainasopimuksella saksalaisseura Eintracht Frankfurtiin.


title: Jesús Vallejo

text: 7. heinäkuuta 2017 ilmotettiin Vallejon palaavan Real Madridiin ja liittyvän seuraavalla kaudella 2017–2018 joukkueen vahvuuteen. Hän sai käyttöönsä pelinumeron 3, joka vapautui seurasta poislähteneeltä Pepeltä.


title: Jesús Vallejo

text: Vallejo on pelannut Espanjan nuorisomaajoukkueissa. Hän oli vuonna 2015 alle 19-vuotiaiden Euroopan-mestaruuden voittaneen joukkueen kapteeni.


title: Bruno Fernandes

text: Bruno Fernandes -nimisiä henkilöitä:


title: Siguldan rautatieasema

text: Siguldan rautatieasema on Valga-Riika-radan varrella sijaitseva juna-asema Siguldassa. Samassa rakennuksessa on myös linja-autoasema. Nykyinen rakennus on valmistunut vuonna 1950. Aiempi asemarakennus tuhoutui toisessa maailmansodassa.


title: Sega Mega Drive Collection

text: Sega Mega Drive Collection (Pohjois-Amerikassa "Sega Genesis Collection") on videopeli, joka julkaistiin Japanissa, Pohjois-Amerikassa ja Euroopassa PlayStation 2:lle ja PlayStation Portablelle vuonna 2006. Sisältää Sonic the Hedgehog-pelejä ja Sega Mega Drive-pelejä on 27 kappaletta (NTSC-verkossa 28 kappaletta) sekä bonuspelejä on yleensä aika monta.


title: Pašticada

text: Pašticada on Kroatian Dalmatian alueelta peräisin oleva makeassa viinissä haudutettu pataruoka. Yleensä ruoassa käytetään vasikanlihaa, ja se tarjoillaan gnocchien kanssa.


title: Paški sir

text: Paški sir on Kroatian Pagin saarelta peräisin oleva kova ja suolainen lampaanjuusto.


title: Paški sir

text: Paški sir -juuston valmistus aloitettiin vuonna 1870, jolloin saarelle tuotiin merino negretti -rodun pässejä paikallisten paška-rotuisten lampaiden maidontuotannon lisäämiseksi. Vanhin kirjallinen lähde juustosta on vuodelta 1925. Juustoa valmistetaan Pagin maatiloilla, sekä kolmella meijerillä. Pagin saarella on 25-28 000 lammasta ja kukin lammas tuottaa 80–150 litraa maitoa imetysaikana. Niiden maidolla on suuri rasva- ja proteiinipitoisuus. Lampaat laiduntavat vuoden ympäri, minkä lisäksi niitä ruokitaan heinällä ja maissilla.


title: Paški sir

text: Maidon hyydyttämiseksi käytetään juoksutetta ja hyytynyt massa leikellään 5-7 cm levyisiksi nelikulmioiksi. Pilkotut palat pilkotaan edelleen pienemmiksi paloiksi, jotka kuumennetaan 41 °C asteeseen. Näin syntynyt juustomassa muotitetaan ja puristetaan. Juustoa suolataan merisuolalla hieroen sitä juuston pintaan kolmisen kertaa seuraavien 48 tunnin aikana. Juuston kypsymiseen kuluu vähintään kaksi kuukautta.


title: Paški sir

text: Valmis juusto on lieriön muotoinen. Leveydeltään lieriö on noin 20 cm ja korkeudeltaan noin 8 cm. Painoa sillä on 2–4 kiloa. Juuston kuori on väriltään punertava tai ruskea ja koostumukseltaan se on kimmoisaa ja helposti leikattavaa. Pitempään kypsyneestä juustosta tulee rakeisempaa.


title: Kulen

text: Kulen on Kroatian Slavonian alueelta peräisin oleva mausteinen, paprikalla maustettu salami.


title: Motovun

text: Motovun () on kukkulalle rakennettu kaupunki Mirnajoen laaksossa, Istrian niemimaalla Kroatiassa. Kaupungissa järjestetään vuosittain Motovunin elokuvajuhlat.


title: Karlovac (kaupunki)

text: Karlovac on kaupunki ja kunta Karlovacin piirikunnassa Kroatiassa. Kunnassa on 55 705 asukasta, ja se on pinta-alaltaan 402 neliökilometriä. Kaupunki perustettiin vuonna 1579.


title: Siniša Skelin

text: Siniša Skelin (s. 14. heinäkuuta 1974 Split) on kroatialainen soudun olympia- ja MM-mitalisti. Hän edusti splitiläistä "HVK Gusar"-seuraa.


title: Siniša Skelin

text: Skelin kuului Kroatian perämiehettömään neloseen, joka sijoittui seitsemänneksi Atlantan olympialaisissa 1996. Hän sai olympiapronssia kahdeksikossa Sydneyssä 2000. Hän saavutti veljensä Nikša Skelinin kanssa hopeaa perämiehettömässä kaksikossa Ateenan olympialaisissa 2004. He sijoittuivat samassa luokassa 12:nneksi Pekingissä 2008.


title: Siniša Skelin

text: Skelin saavutti MM-hopeaa perämiehellisessä nelosessa Kölnissä 1998 ja kahdeksikossa Luzernissa 2001. Hän sai perämiehettömässä kaksikossa MM-pronssia Sevillassa 2002 ja hopeaa Milanossa 2003 sekä sijoittui kuudenneksi Gifussa 2005.


title: Siniša Skelin

text: Skelin voitti maailmancupin kilpailun perämiehellisessä nelosessa Luzernissa 1998 ja Wienissä 1999, kahdeksikossa Münchenissä 2000 ja 2001 sekä perämiehettömässä kaksikossa Münchenissä 2002, Milanossa 2003, Poznańissa 2004, Etonissa 2005 ja Münchenissä 2008.


title: Mirna (Kroatia)

text: Mirna on joki Kroatiassa. Jokilaakso on yleinen turistikohde.


title: Mirna (Kroatia)

text: Muinaisina aikoina Mirnaa kutsuttiin nimellä "Aquilis".


title: Velika Gorica

text: Velika Gorica on kaupunki ja kunta Zagrebin piirikunnassa Kroatiassa. Kunnassa on 63 517 ja varsinaisessa kaupungissa 31 341 asukasta, ja se on pinta-alaltaan 328,65 neliökilometriä. Velika Goricasta löytyy historiallinen maininta vuodelta 1228.


title: Senj

text: Senj on kaupunki Velebitvuoriston juurella, Lika-Senjin piirikunnassa Kroatiassa. Kaupunki oli uskokien tukikohta vuosina 1537–1617.


title: Nikša Skelin

text: Nikša Skelin (s. 25. maaliskuuta 1978 Split) on kroatialainen soudun olympia- ja MM-mitalisti. Hän edusti splitiläistä "HVK Gusar"-seuraa.


title: Nikša Skelin

text: Skelin kuului Kroatian kahdeksikkoon, joka sai olympiapronssia Sydneyssä 2000. Hän saavutti veljensä Siniša Skelinin kanssa hopeaa perämiehettömässä kaksikossa Ateenan olympialaisissa 2004. He sijoittuivat samassa luokassa 12:nneksi Pekingissä 2008.


title: Nikša Skelin

text: Skelin saavutti MM-hopeaa kahdeksikossa Luzernissa 2001. Hän sai perämiehettömässä kaksikossa MM-pronssia Sevillassa 2002 ja hopeaa Milanossa 2003 sekä sijoittui kuudenneksi Gifussa 2005.


title: Nikša Skelin

text: Skelin voitti maailmancupin kilpailun kahdeksikossa Münchenissä 2000 ja 2001 sekä perämiehettömässä kaksikossa Münchenissä 2002, Milanossa 2003, Poznańissa 2004, Etonissa 2005 ja Münchenissä 2008.


title: Josip Vranković

text: Josip Vranković (s. 26. lokakuuta 1968 Split, Kroatian ST, Jugoslavia) on kroatialainen koripallovalmentaja ja kilpauransa päättänyt koripalloilija.


title: Josip Vranković

text: Vranković saavutti Kroatian maajoukkueessa MM-pronssia Kanadasta 1994 ja EM-pronssia Kreikasta 1995. Atlantan kesäolympialaisissa 1996 Vrankovićin edustama Kroatia sijoittui seitsemänneksi.


title: Josip Vranković

text: Pelaajauransa jälkeen Vranković on toiminut koripallovalmentajana. Hän valmensi muun muassa Kroatian maajoukkuetta.


title: Davor Pejčinović

text: Davor Pejčinović (s. 28. maaliskuuta 1971 Altenkirchen, Länsi-Saksa) on kroatialainen kilpauransa päättänyt koripalloilija.


title: Davor Pejčinović

text: Pejčinović saavutti Kroatian maajoukkueessa MM-pronssia Kanadasta 1994 ja EM-pronssia Kreikasta 1995. Hän pelasi myös vuoden 1997 EM-kilpailuissa.


title: Korčula (kaupunki)

text: Korčula on Kroatian samannimisellä Korčula-saarella sijaitseva kaupunki. Korčulan kaupunki on tunnettu Moreška-miekkatanssiesityksistään, jossa kaksi kuningasta taistelevat prinsessasta. Korčulan kaupunki on myös yleinen turistikohde.


title: Korčula (kaupunki)

text: Mainintojen mukaan Korčulan kaupungissa on ollut katedraali 1300-luvulla. Toiset maininnat ovat 1500-luvulta, jolloin Korčulan kaupungissa oli luostari. Korčulan kaupungissa kukoisti Habsburgien monarkia 1800-luvulla.


title: Miro Jurić

text: Miro Jurić (s. 10. elokuuta 1972 Šibenik, Kroatian ST, Jugoslavia) on kroatialainen kilpauransa päättänyt koripalloilija.


title: Miro Jurić

text: Jurić voitti Kroatian maajoukkueessa MM-pronssia Kanadassa 1994.


title: Samsung Galaxy Note 4

text: Samsung Galaxy Note 4 on Samsungin 29. syyskuuta 2014 julkaisema älypuhelin, jossa on esiasennettuna Android 4.4 "KitKat" -käyttöjärjestelmä.


title: Samsung Galaxy Note 4

text: Samsung Galaxy Note 4 -älypuhelimessa on 5,7-tuumainen näyttö 2K-resoluutiolla. Näyttö on suojattu Corning Gorilla Glass 4 -lasilla.


title: Samsung Galaxy Note 4

text: Laitteesta löytyy Samsungin oma Exynos 7 Octa 5433-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy Note 4

text: Laitteessa on 16 Megapikselin takakamera. Etukameran tarkkuus on puolestaan 3,7 Megapikseliä.


title: Samsung Galaxy Note 4

text: Videokuvaus voidaan tehdä 2160p (4K) -resoluutioilla 30fps.


title: Samsung Galaxy Note 4

text: Julkaisuhetkellä laitteessa oli esiasennettuna Android 4.4 "KitKat".


title: Samsung Galaxy Note 4

text: Myöhemmin laitteeseen on tullut päivitys Android 6.0 "Marshmallow" -versioon.


Samsung Galaxy Note 4


title: Mirna

text: Mirna voi tarkoittaa seuraavia:


title: Igor Francetić

text: Igor Francetić (s. 21. huhtikuuta 1977 Zagreb) on kroatialainen soudun olympiamitalisti. Hän edusti zagreblaista "VK Croatia"-seuraa.


title: Igor Francetić

text: Francetić kuului Kroatian kahdeksikkoon, joka saavutti olympiapronssia Sydneyssä 2000. MM-kilpailuissa hän oli kahdeksikossa neljäs Sevillassa 2002 ja yhdeksäs Milanossa 2003.


title: Igor Francetić

text: Francetić saavutti nuorten MM-kilpailuissa hopeaa perämiehellisessä nelosessa 1995 ja pronssia perämiehettömässä kaksikossa 1994. Hän voitti kahdeksikon maailmancupin kilpailun Münchenissä 2000.


title: Tomislav Smoljanović

text: Tomislav Smoljanović (s. 15. heinäkuuta 1977 Split) on kroatialainen soudun olympia- ja MM-mitalisti. Hän edusti zagreblaista "Mladost"-seuraa.


title: Tomislav Smoljanović

text: Smoljanović kuului Kroatian kahdeksikkoon, joka saavutti olympiapronssia Sydneyssä 2000 ja MM-hopeaa Luzernissa 2001. Sevillan MM-kilpailuissa 2002 hän souti alku- ja keräilyerissä Kroatian kahdeksikossa, joka loppukilpailussa sijoittui neljänneksi.


title: Tomislav Smoljanović

text: Smoljanović saavutti nuorten MM-kilpailuissa hopeaa perämiehellisessä kaksikossa 1995. Hän voitti maailmancupin kilpailun perämiehellisessä nelosessa Wienissä 1999 sekä kahdeksikossa Münchenissä 2000 ja 2001.


title: Tihomir Franković

text: Tihomir Franković (s. 30. syyskuuta 1970 Split) on kroatialainen soudun maailmanmestari ja olympiamitalisti. Hän edusti splitläistä "HVK Gusar" -seuraa.


title: Tihomir Franković

text: Franković voitti perämiehellisen kaksikon maailmanmestaruuden Indianapolisissa 1994 ja sai MM-hopeaa perämiehellisessä nelosessa Kölnissä 1998. Hän sijoittui perämiehellisessä kaksikossa viidenneksi Racicen MM-kilpailuissa 1993


title: Tihomir Franković

text: Franković kuului Kroatian kahdeksikkoon, joka saavutti olympiapronssia Sydneyssä 2000. Hän oli seitsemäs perämiehettömässä nelosessa Atlantan olympialaisissa 1996.


title: Tihomir Franković

text: Franković voitti maailmancupin kilpailun perämiehettömässä kaksikossa Münchenissä 1997, perämiehellisessä nelosessa Luzernissa 1998, perämiehettömässä nelosessa Wienissä 1999 ja kahdeksikossa Münchenissä 2000.


title: Krešimir Čuljak

text: Krešimir Čuljak (s. 18. syyskuuta 1970 Zagreb) on kroatialainen soudun olympia- ja MM-mitalisti.


title: Krešimir Čuljak

text: Čuljak kuului Kroatian kahdeksikkoon, joka saavutti olympiapronssia Sydneyssä 2000 ja MM-hopeaa Luzernissa 2001. Sevillan MM-kilpailuissa 2002 hän oli kahdeksikossa neljäs.


title: Krešimir Čuljak

text: Čuljak voitti maailmancupin kilpailun kahdeksikossa Münchenissä 2000 ja 2001.


title: Timo Kööpikkä

text: Timo Kööpikkä (s. 10. toukokuuta 1994 Laihia) on suomalainen kuulantyöntäjä. Hän edustaa Seinäjoen Seudun Urheilijoita, ja häntä valmentaa hänen veljensä Teijo Kööpikkä. Vuoteen 2017 saakka hän edusti Laihian Lujaa.


title: Timo Kööpikkä

text: Rietin alle 20-vuotiaiden EM-kilpailuissa 2013 Kööpikkä oli seitsemäs. Jyväskylän Kalevan kisoissa 2018 Kööpikkä voitti Suomen-mestaruuden ennätyksellään 19,13 m. Oulun Kalevan kisoissa 2016 hän saavutti hopeaa ja Porin Kalevan kisoissa 2015 ja Seinäjoen Kalevan kisoissa 2017 pronssia. Sisäradoilla Kööpikkä sai SM-hopeaa Tampereella 2016, Jyväskylässä 2017 ja Helsingissä 2018 ja pronssia Tampereella 2015.


title: Timo Kööpikkä

text: Kööpikän ennätys ulkona on 19,13 m ja sisäradoilla 18,95 m. Hänen kiekonheiton ennätys, 47,98 m, syntyi 7. syyskuuta 2016 hänen kotipaikkakunnallaan Laihialla.


title: Sauvalude

text: Sauvalude ("Ranatra linearis") on vesiluteiden heimoon kuuluva laji. Se on 3-3,5 cm pituinen. Se on väriltään ruskehtavankeltainen ja ruumis on pitkä ja hento, muodoltaan tikkumainen. Pihtimäiset eturaajat ovat voimakkaat. Sillä on pitkä hengitysputki, jonka kärkeä se pitää veden yläpuolella, kun se saalistaa vedessä vesikasvillisuuden seassa. Joskus se saalistaa myös vesikasvien kelluslehtien päällä. Muniminen tapahtuu kaislojen tai osmankäämien lehdille, jotka kelluvat. Munat ovat rivissä ja niissä on kaksi rihmaa, jotka ovat pitkiä. Sauvalude on melko harvinainen ja sen levinneisyysalue ulottuu Pohjois-Pohjanmaalle saakka.


title: Hannu Granberg

text: Hannu Antero Granberg (s. 2. helmikuuta 1990 Lahti) on suomalainen yleisurheilija, joka kilpailee estejuoksussa, keskimatkojen juoksussa ja maastojuoksussa. Hän edustaa Lahden Ahkeraa, ja häntä valmentaa Tommy Ekblom.


title: Hannu Granberg

text: Granberg on saavuttanut 3 000 metrin estejuoksussa Suomen-mestaruuden 2016, SM-hopeaa 2017 ja SM-pronssia 2015. Viestijuoksun SM-kilpailuissa hän on saavuttanut 4 × 800 metrillä kultaa 2014 ja 2016 sekä 4 × 1 500 metrillä kultaa 2014 ja 2016 ja pronssia 2011.


title: Hannu Granberg

text: Maastojuoksussa Granberg on saavuttanut lyhyen matkan joukkuekilpailussa SM-kultaa vuosina 2011 ja 2014–2016.


title: Isositraattilyaasi

text: Isositraattilyaasi on entsyymi, joka katalysoi isositruunahapon reversiibeliä hajottamista glyoksyylihapoksi ja meripihkahapoksi. Entsyymiä esiintyy bakteereissa, kasveissa ja sienissä ja se on osa glyoksylaattikiertoa. Isositraattilyaasin EC-numero on EC 4.1.3.1 ja CAS-numero 9045-78-7.


title: Isositraattilyaasi

text: Isositraattilyaasi on rakenteeltaan samanlaisista alayksiköistä koostuva trimeeri tai tetrameeri. Aktiivisessa muodossa entsyymi sisältää fosforyloidun histidiiniaminohapon aktiivisessa kohdassaan. Isositraattilyaasin substraatti on isositruunahapon ja magnesiumionin muodostama kompleksi ja magnesiumioneja toimivat myös ei-välttämättöminä entsyymin aktivaattoreina. Myös eräät muut kahdenarvoiset metallikationit kuten mangaani-, koboltti- tai nikkeli-ionit voivat aktivoida isositraattilyaasia. Entsyymin katalysoiman reaktion mekanismi muistuttaa aldolaasin katalysoiman reaktion mekanismia. Aktiivisen kohdan negatiivisesti varautunut karboksylaattisivuketju deprotonoi isositruunahapon hydroksyyliryhmän ja hapen ja protonin väliset sidoselektronit muodostavat kaksoissidoksen hapen ja hiilen välille. Samanaikaisesti muodostuvan karbonyyliryhmän kanssa katkeaa kovalenttinen sidos kahden hiiliatomin väliltä ja muodostuva karbanioni ottaa vastaan protonin entsyymin aktiivisen kohdan happamalta aminohapolta. Näin muodostuu glyoksyylihappoa ja meripihkahappoa. Reaktion mekanismissa glyoksyylihappo vapautuu entsyymistä ennen meripihkahapon vapautumista.


title: Isositraattilyaasi

text: Isositraattilyaasin inhibiittoreita ovat tuotteiden lisäksi muun muassa itakonihappo, fosfoenolipalorypälehappo, maleiinihappo ja 3-nitropropaanihappo. Glyoksyylihappo, maleiinihappo ja fosfoenolipalorypälehappo ovat kompetitiivisia inhibiittoreita, meripihkahappo on nonkompetitiivinen inhibiittori ja itakonihappo on unkompetitiivinen inhibiittori. Isositraattilyaasi kilpailee isositruunahaposta sitruunahappokiertoon osallistuvan isositraattidehydrogenaasin kanssa. Glyoksylaattikierron ollessa aktiivinen isositraattidehydrogenaasi fosforyloidaan jolloin se inaktivoituu.


title: Lonjsko Polje

text: Lonjsko Polje on Kroatian suurin suojeltu kosteikkoalue ja kuuluu Ramsar-sopimuksen suojelukohteisiin. Suurin osa alueesta on Savajoen tulvatasankoa.


title: Bakar (kaupunki)

text: Bakar on Primorje-Gorski Kotarissa Kroatiassa sijaitseva kaupunki. Osa Bakarin asukkaista on turkkilaisia. Myös Bakarin lähistöltä on löytynyt kuparia.


title: Bakar (kaupunki)

text: Mainintojen mukaan roomalaiset saapuivat Bakariin 129 eaa.. Ensimmäisessä maailmansodassa Gabriele D'Annunzio osallistui sotilaalliseen ratsiaan Bakarin satamassa vuonna 1918. Toisessa maailmansodassa Bakarissa oli italialainen keskitysleiri. Suurin osa siviili-väestöstä pakeni Bakarista Ljubljanaan, mutta sodan päätyttyä asukkaat palasivat takaisin Bakariin.


title: Kroatian Super cup

text: Kroatian Super cup () on vuosittain järjestettävä jalkapallo-ottelu, jossa kohtaavat Kroatian pääsarjan voittaja sekä Kroatian cupin voittaja. Se on Kroatian jalkapalloliiton alainen ottelu. Turnaus on perustettu vuonna 1992 Kroatian itsenäistyttyä Jugoslaviasta. Turnauksen menestynein joukkue on NK Dinamo Zagreb 5 mestaruudella. Ottelua ei pelata, jos pääsarjan ja cupin voittaa sama joukkue. Ottelua ei järjestetty vuosien 1999-2001 välisenä aikana.


title: Samsung Galaxy Note 5

text: Samsung Galaxy Note 5 on Samsungin 21. elokuuta 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.


title: Samsung Galaxy Note 5

text: Samsung Galaxy Note 5 -älypuhelimessa on 5,7-tuumainen näyttö 2K-resoluutiolla. Näyttö on suojattu Corning Gorilla Glass 4 -lasilla.


title: Samsung Galaxy Note 5

text: Laitteesta löytyy Samsungin oma Exynos 7 Octa 7420-prosessori. Laitteessa on 4 Gigatavua RAM-muistia ja 64 Gigatavua sisäistä muistia.


title: Samsung Galaxy Note 5

text: Laitteessa on 16 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy Note 5

text: Videokuvaus voidaan tehdä 2160p (4K) -resoluutioilla 30fps.


title: Samsung Galaxy Note 5

text: Julkaisuhetkellä laitteessa oli esiasennettuna Android 5.1 "Lollipop".


title: Samsung Galaxy Note 5

text: Myöhemmin laitteeseen on tullut päivitys Android 7.0 "Nougat" -versioon.


Samsung Galaxy Note 5


title: Kroatian jalkapalloliitto

text: Kroatian jalkapalloliitto () on Kroatian jalkapallon kattojärjestö. Järjestö on perustettu vuonna 1912, Kroatian itsenäistyttyä 1992 se on toiminut itsenäisenä järjestönä ja on ollut FIFA:n jäsen. Kesäkuussa 1993 siitä tuli myös UEFAn jäsen. Sen puheenjohtajana toimii entinen maajoukkuepelaaja Davor Šuker. Liiton alaisuudessa toimii muun muassa Kroatian pääsarja sekä maajoukkue.


Kroatian alle 21-vuotiaiden jalkapallomaajoukkue edustaa Kroatiaa kansainvälisissä jalkapallon alle 21-vuotiaiden maajoukkuekilpailuissa. Se toimii Kroatian jalkapalloliiton alaisuudessa. Kroatia on selviytynyt kahdesti Euroopan-mestaruuskilpailuihin vuosina 2000 ja 2004. Joukkue jäi kummallakin kerralla alkulohkoon.


title: Korven Radio

text: Korven Radio oli suomalainen jatkosodan aikana Rukajärven rintamalla toiminut radioasema. Radio aloitti lähetyksensä 24. huhtikuuta 1942 ja viimeinen päivittäinen lähetys oli 16. syyskuuta 1944. Kaikkiaan lähetyksiä tehtiin 1410. Radio toimi Rukajärven kylässä ja toimittajana ja selostajana oli muun muassa Martti Jukola. Korven Radiolla oli myös oma kahdeksanmiehinen orkesteri "Kolina boys" ja lisäksi omaa teatteri- ja radiokuunnelmatuotantoa.


title: Korven Radio

text: Muita vastaavia rintamaradioita olivat Maaselän rintamalla toiminut Maaselän Radio, Uhtualla toiminut Vienan Radio, Aunuksessa toiminut Aunuksen Radio ja Karjalan kannaksella Valkjärvellä toiminut Kannaksen Radio.


title: Maaselän Radio

text: Maaselän Radio oli suomalainen jatkosodan aikana Maaselän rintamalla toiminut radioasema joka oli toiminnassa 1942–1944. Radio toimi Karhumäen kaupungissa ja toimittajina ja selostajina olivat muun muassa Tapio Rautavaara ja Aarne Lasanen.


title: Maaselän Radio

text: Muita vastaavia rintamaradioita olivat Rukajärven rintamalla toiminut Korven Radio, Uhtualla toiminut Vienan Radio, Aunuksessa toiminut Aunuksen Radio ja Karjalan kannaksella Valkjärvellä toiminut Kannaksen Radio.


title: Arpi (kappale)

text: Arpi on alternative rock -yhtye Maj Karman Kauniiden Kuvien single vuodelta 2003. Se julkaistiin yhtyeen albumilta "Metallisydän".


title: Tatsuhiro Yonemitsu

text: Tatsuhiro Yonemitsu (, s. 5. elokuuta 1986 Fujiyoshida) on japanilainen vapaapainin olympiavoittaja. 169 senttimetriä pitkä ja 66 kilogrammaa painava Yonemitsu kilpailee 66-kiloisten sarjassa.


title: Tatsuhiro Yonemitsu

text: Yonemitsu saavutti kultaa 66-kiloisista vuoden 2012 kesäolympialaisista Lontoosta. Hän voitti finaalissa Intian Sushil Kumarin. MM-kilpailuista Yonemitsulla on hopeaa vuodelta 2011 ja pronssia vuodelta 2009. Aasian kisoista hän voitti kultaa vuonna 2010 ja Aasian-mestaruuskilpailuista hopeaa edeltävänä vuonna.


title: Kroatia kesäolympialaisissa 2012

text: Kroatia osallistui Lontoossa pidettyihin vuoden 2012 kesäolympialaisiin 107-henkisellä joukkueella, joka kilpaili 17 lajissa. Kroatia voitti kisoista kolme kultamitalia, yhden hopeamitalin ja kolme pronssimitalia, mitkä tekivät Lontoon kisoista historian menestyksekkäimmät kuudetta kertaa kesäolympialaisiin osallistuneelle maalle.


title: Kroatia kesäolympialaisissa 2012

text: Kroatian lippua kantoi avajaisissa käsipallomaalivahti Venio Losert, joka saavutti kisoista olympiapronssia. Päättäjäisissä maan lippua kantoi soutaja Damir Martin, joka voitti olympiahopeaa pariaironelosesta. Kroatian nuorin urheilija turnauksessa oli 18-vuotias seiväshyppääjä Ivan Horvat ja vanhin urheilija edellisten olympialaisten tapaan vuoden 1988 olympiahopeamitalisti, pöytätennispelaaja Zoran Primorac. Yhteensä 35 kroatialaisurheilijaa saavutti kisoissa mitalin. Kroatialla oli kilpailuissa urheilija 17 lajissa ja 53 tapahtumassa.


title: Kroatia talviolympialaisissa 2014

text: Kroatia osallistui Venäjän Sotšissa pidettyihin vuoden 2014 talviolympialaisiin 11-henkisellä joukkueella. Kroatia saavutti kilpailuista vain yhden hopeamitalin, mikä oli kaksi mitalia vähemmän kuin edellisissä talviolympialaisissa, vuonna 2010 Vancouverissa. Kroatia sijoittui mitalitaulukon 25:nnelle sijalle.


title: Kroatia talviolympialaisissa 2014

text: Kroatian lipunkantajana avajaisissa toimi alppihiihtäjä Ivica Kostelić, joka saavutti myös Kroatian ainoan olympiamitalin. Päättäjäisissä lippua kantoi maastohiihtäjä Vedrana Malec. Kroatian kilpailuiden nuorin urheilija oli 17-vuotias alppihiihtäjä Andrea Komšić ja vanhin 34-vuotias Kostelić, jolle superalppiyhdistetyn hopeamitali oli jo uran neljäs olympiahopeamitali.


title: Kroatia talviolympialaisissa 2014

text: Suluissa kroatialaisurheilijoiden lukumäärä lajissa.


title: Komiža

text: Komiža on kylä Visin saarella Kroatiassa.


title: Komiža

text: Keskiajalla Komižassa oli "Pyhän Nicolauksen luostari", joka on nykyäänkin paikallaan. Kylän ympärille oli rakennettu linnoitus vuonna 1585. Vuosisatojen aikana Komižaan on rakennettu monia kirkkoja.


title: Kroatia kesäolympialaisissa 2008

text: Kroatia osallistui Kiinan Pekingissä pidettyihin vuoden 2008 kesäolympialaisiin 99-henkisellä joukkuella, joista 80 oli miehiä ja 19 naisia. Kroatia saavutti kisoista kaksi hopeamitalia ja kolme pronssimitalia eli yhteensä viisi mitalia, mikä sivusi maan ennätystä edellisistä, vuoden 2004 kesäolympialaisista Ateenasta.


title: Kroatia kesäolympialaisissa 2008

text: Kroatian lipunkantajana avajaisissa toimi vuoden 2004 olympiavoittaja, käsipalloilija Ivano Balić. Päättäjäisissä maan lippua kantoi puolestaan pöytätennispelaaja Tamara Boroš. Kroatian kisojen nuorin urheilija oli vapaauinnissa kilpaillut 16-vuotias Monika Babok ja vanhin urheilija vuoden 1988 olympiahopeamitalisti, pöytätennispelaaja Zoran Primorac. Kroatia sijoittui kisojen mitalitaulukossa sijalle 56.


title: Mario Pašalić

text: Mario Pašalić (s. 9. helmikuuta 1995 Mainz, Saksa) on saksalaissyntyinen kroatialainen jalkapalloilija, joka edustaa Venäjän liigassa pelaavaa Spartak Moskovaa lainalla Englannin valioliigan Chelseasta. Pelipaikaltaan molempijalkainen Pašalić on keskikenttäpelaaja. Hän kuuluu myös Kroatian jalkapallomaajoukkueeseen.


title: Mario Pašalić

text: Saksassa kroatialaisille vanhemmille syntynyt Pašalić muutti nuorena Kroatiaan ja aloitti siellä jalkapallon. Hänen kasvattajaseuransa on Hajduk Split, jonka edustusjoukkueessa 1. HNL:ssä hän pelasi vuosina 2012-2014. Otteluita kertyi 32 ja maaleja 11. Heinäkuussa 2014 Englannin valioliigan Chelsea FC osti Pašalićin, mutta lähetti tämän samalla kauden mittaiselle lainalle Espanjan Primera Divisiónin Elche CF:ään. Pašalić pelasi Elchessä 31 ottelua onnistuen maalinteossa kolme kertaa.


title: Mario Pašalić

text: Heinäkuussa 2015 takaisin Chelseaan palannut Pašalić lähetettiin lainalle Ranskan Ligue 1:ssä pelaavaan AS Monacoon.


title: Mario Pašalić

text: Pašalić olisi voinut edustaa Kroatian lisäksi myös Saksaa, mutta hän valitsi vanhempiensa kotimaan. Hän on edustanut Kroatiaa monissa eri nuorten maajoukkueissa. Kroatian jalkapallomaajoukkueessa Pašalić debytoi syyskuussa 2014 ystävyysottelussa Kyprosta vastaan. Hän kuului päävalmentaja Niko Kovačin alustavaan ryhmään vuoden 2014 MM-kilpailuihin, mutta putosi pois lopullisesta joukkueesta.


title: Pariisin taistelu (1814)

text: Pariisin taistelu oli Ranskan ja kuudennen liittokunnan välinen taistelu Ranskan pääkaupungista 30. maaliskuuta 1814. Taistelu päättyi liittouman voittoon, jolloin Ranskan keisari Napoleon I luopui kruunusta ja Ranska antautui. Samalla käynnissä ollut kuudennen liittokunnan sota päättyi Fontainebleaussa tehtyyn rauhansopimukseen.


title: Pariisin taistelu (1814)

text: Napoleonin kärsimä valtava tappio Venäjän sotaretkellä vuonna 1812 oli heikentänyt Ranskaa merkittävästi. Euroopan suurvallat Venäjä, Preussi ja Itävalta tajusivat tilaisuutensa lyödä Napoleonin tulleen ja liittoutuivat yhteen. Kuudes liittokunta aloitti etenemisen kohti Ranskaa ja voitti Napoleonin kokoamat joukot Leipzigin taistelussa lokakuussa 1813. Tämän jälkeen Napoleon joutui vetäytymään Ranskaan ja kohtaamaan liittouman täysin ylivoimaiset joukot, jotka ylittivät Ranskan rajan tammikuussa 1814. Ranskalaiset onnistuivat venymään muutamiin voittoihin, joilla vihollisten etenemistä hidastettiin, mutta muuten voitoilla ei juurikaan ollut merkitystä.


title: Pariisin taistelu (1814)

text: Napoleon oli jättänyt veljensä Joseph Bonaparten ja marsalkka Auguste Marmont'n vastaamaan Pariisin puolustuksesta. Kaupunkia oli puolustamassa noin 20 000 sotilasta sekä 6 000 miehen vahvuinen kansalliskaarti, jota komensivat Édouard Mortier ja Jeannot de Moncey. Venäjän, Itävallan ja Preussin yhdistyneitä armeijoita johti Michael Barclay de Tolly, joka oli saanut tehtäväkseen vallata Pariisin. Armeijoiden mukana liikkuivat myös Venäjän keisari Aleksanteri I sekä Preussin kuningas Fredrik Vilhelm III. Liittolaisilla oli selvä miesylivoima; venäläisiä, itävaltalaisia ja preussilaisia oli yhteensä noin 155 000.


title: Pariisin taistelu (1814)

text: Liittolaiset saavuttivat Pariisia ja leiriytyivät sen ulkopuolella 29. maaliskuuta 1814. Varhain seuraavana aamuna venäläiset aloittivat hyökkäyksen kohti Romainvillen lähiötä. Muutaman tunnin taistelun jälkeen venäläiset onnistuivat saamaan alueen hallintaansa, mutta ranskalaisten jatkuva tykistötuli aiheutti suuria tappioita. Preussilaiset hyökkäsivät Gebhard von Blücherin johdolla pohjoisesta vallaten ranskalaisten asemat Aubervilliersilla.


title: Pariisin taistelu (1814)

text: Itävaltalaiset valtasivat asemia Saint-Maur-des-Fossés'n alueella, jolloin joukkoja tukeneet venäläiset joutuivat perääntymään hiukan keisarillisen kaartin vastahyökkäyksen vuoksi. Kaarti yritti pidätellä venäläisiä, mutta epäonnistui preussilaisten väliintulon ja saartamisen seurauksena.


title: Pariisin taistelu (1814)

text: Eräs tärkeimmistä taisteluista käytiin Montmartren kukkulalla, joka oli strategisesti hyvin tärkeä paikka; sieltä saattoi helposti pommittaa Pariisia ja ranskalaisten joukkoja. Kukkulasta käytiin kiihkeä taistelu, ja ajoittain koko alue oli täysin savun peitossa ranskalaisen tykistön ampuessa kranaatteja venäläisiä kohti. Venäläiset onnistuivat kuitenkin etenemään puutarhojen läpi ja nousemaan ylös rinnettä kohti ranskalaisia ja lopulta valtaamaan kukkulan. Ranskalaisille kukkulan menetys oli suuri takaisku koko Pariisin puolustamisen kannalta.


title: Pariisin taistelu (1814)

text: Joseph Bonaparte oli hylännyt Pariisin pyytäen marsalkka Marmontia antautumaan viholliselle. Aleksanteri I halusi myös nopeuttaa rauhan aikaansaamista ja tarjosi ranskalaisille jaloja rauhanehtoja. Marmont hyväksyi rauhanehdot, joihin kuului muun muassa ranskalaissotilaiden vetäytyminen Pariisista.


title: Pariisin taistelu (1814)

text: Napoleon oli kenraaleineen Fontainebleaussa kun hän sai kuulla Pariisin antautumisesta. Hän raivostui ja yritti saada kenraalinsa marssimaan mukanaan pääkaupunkiin sen takaisinvaltaamiseksi. Kukaan kenraaleista ei kuitenkaan ollut halukas jatkamaan taisteluita, vaan nämä kehottivat Napoleonia antautumaan liittoutuneille. Lopulta Napoleon yritti luovuttaa kruunun pojalleen, mutta liittoutuneet vaativat ehdotonta antautumista. Napoleon luopui kruunusta 11. huhtikuuta. Fontainebleaun rauhansopimuksen mukaisesti Napoleon karkotettiin Elban saarelle, jolloin kuudennen liittokunnan sota päättyi.


title: Ruuben

text:
Robert Laukkanen, tunnettu paremmin taiteilijanimellään Ruuben, on suomalainen musiikkituottaja. Hän on kotoisin Jyväskylästä, mutta opiskelee Berliinissä.
Ruuben tuotti Gettomasan "Vaatekaappi EP" -omakustannejulkaisun, joka julkaistiin lokakuussa vuonna 2012. Hänen ensimmäinen virallinen tuotanto tapahtui vuoden 2012 marraskuussa julkaistulla Stepan ja Aren yhteisalbumilla "...ja naksuvat luupit". Hän tuotti albumille yhteensä 6 taustaa.


title: Ruuben

text: Ruuben tuotti jyväskyläläisen rap-artisti Joosu J:n vuonna 2013 julkaistun omakustannealbumin "HelmetHillaPenska". Vuonna 2014 Ruuben ja Gettomasa julkaisivat "Vellamo LP" -nimisen yhteisalbumin. Albumi julkaistiin KPC Recordsin kautta.


title: Ruuben

text: Ruuben tuotti suurimman osan Gettomasan vuonna 2016 julkaistusta sooloalbumista "Chosen One". Samana vuonna julkaistiin Aren "Tupla P ja Dopermannit" -EP, jonka tuottajana Ruuben toimi. Vuoden 2016 joulukuussa julkaistiin Joosu J:n albumi "1993", jossa Ruuben oli mukana tuottamassa.


title: Ruuben

text: Vuonna 2017 Gettomasa julkaisi EP-levyn "17 EP", jonka kuudesta kappaleesta Ruuben tuotti viisi.


title: Cindy Burger

text: Cindy Burger (s. 25. marraskuuta 1992) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 189 kesäkuussa 2015 ja nelinpelissä sijalla 237 heinäkuussa 2015. Hän on voittanut urallaan kaksi ITF-turnausta kaksinpelissä.


title: Cindy Burger

text: Burger pelasi WTA-turnauksen pääsarjassa ensimmäisen kerran Bogotán turnauksessa huhtikuussa 2015. Hän hävisi turnauksen avauskierroksella Mónica Puigille.


title: Lipik

text: Lipik on kaupunki Požega-Slavonian piirikunnassa Kroatiassa.


title: Lipik

text: Lipik oli miehitetty osaksi Ottomaanien valtakuntaa keskiajalla, kunnes se vapautui miehityksestä vuonna 1691. Lipikiin on perustettu sen ensimmäinen hotelli vuonna 1872. Vuonna 1920 Lipikissä oli noin kuusi hotellia.


title: Renault Mascott

text: Renault Mascott on Renault Trucksin vuosina 1999–2010 valmistama kevytkuorma-auto, joka korvasi Renault Messengerin. Ranskassa mallin nimi oli Master Propulsion ja Alankomaissa Master Pro. Autoa valmistettiin Ranskan Batillyssa.Renault Mascott esiteltiin vuonna 1999, kaksi vuotta toisen sukupolven Masterin markkinoilletulon jälkeen. Ulkonäöllisestä samankaltaisuudestaan huolimatta tekniikka autoissa oli varsin erilainen. Mascottissa alustarakenteet oli otettu suoraan Iveco Dailysta. Moottori oli asetettu pitkittäin ja voimanvälityksenä oli taka- tai neliveto, kun taas Master oli aina etuvetoinen. Mascottiin oli saatavilla neljä eri akselipituutta (3 130, 3 630, 4 130 tai 4 630 mm), ja paino oli versiosta riippuen 3,5–6,5 tonnia. Moottoriksi oli aluksi tarjolla 2,8-litrainen diesel viidellä eri tehovaihtoehdolla (85/105/125/140/145 hv).


title: Renault Mascott

text: Mascott koki kasvojenkohotuksen vuonna 2004, vuotta myöhemmin kuin Master. Uudistuksessa malli sai samanlaisen ulkoasun kuin uudistuneessa Masterissa. Myös kojelauta ja sisustus vaihdettiin samanlaiseen kuin Masterissa. Moottoriksi tuli Nissan Patrolin 3,0-litrainen diesel 115- tai 156-hevosvoimaisena. Vuonna 2007 moottoria uusittiin, ja se toimitettiin joko 130 tai 150 hevosvoiman versiona.


title: RN Regina Maria Pia

text: RN Regina Maria Pia () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad.


title: RN Regina Maria Pia

text: Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin 22. heinäkuuta 1862. Alus laskettiin vesille 28. huhtikuuta 1863 ja se liitettiin laivastoon 17. huhtikuuta 1864.


title: RN Regina Maria Pia

text: Alus poistettiin alusluettelosta vuonna 1904.


title: Kurosivo

text: Kurosivo (myös nimillä Kuroshio ja Kurošivo) on lämmin merivirta Japanin edustalla Tyynessämeressä. Se on pohjoisen päiväntasaajavirran jatke ja virtaa Filippiinien koillispuolelta Filippiinienmereltä Taiwanin ohi Japanin etelärannikolle ja siellä Yokohaman kohdalla kääntyy itään. Osa virrasta haarautuu Koreansalmen kautta Japaninmereen. Muuten virta jatkaa länteen epämääräisenä Pohjois-Amerikan rannikolle. Sillä on samantapainen lämmittävä vaikutus kuin Golfvirralla. Kurosivo on hyvin suolainen merivirta. Sen nopeus on n. 0,5 – 2,5 metriä sekunnissa. Harvinaisemmissa tapauksissa Kurosivon virtausreitti voi muuttua esimerkiksi kaareutumisen (w:tä muistuttavan reitin) seurauksena, jolloin perinteisen virtauksen ohessa voi esiintyä lämpimiä tai kylmiä vastavirtauksia, jotka vaikuttavat säähän, aallokkoon sekä rannikkovesistöjen kalakantoihin.


title: Juho Launto

text: Juho August Antero Launto (s. 29. maaliskuuta 1989 Sauvo) on suomalainen yleisurheilija, joka kilpailee 400 metrin aitajuoksussa ja pikajuoksussa. Hän edustaa Turun Urheiluliittoa, ja häntä valmentavat Pasi Teini ja Jani Ratia. Launto on edustanut myös Sauvon Urheilijoita.


title: Juho Launto

text: Launto on saavuttanut pronssia 4 × 400 metrillä viestijuoksun SM-kisoissa 2015.


title: Labradorinvirta

text: Labradorinvirta on kylmä merivirta, joka alkaa Baffininlahden pohjoisosassa sijaitsevasta Smithinsalmesta, kulkee Kanadan rannikkoa etelään ja tavoittaa Yhdysvaltainkin rannikon. Sen nopeus on n. 0,3–0,6 metriä sekunnissa. Virta kylmentää merkittävästi Labradorin ilmastoa. Siinä ajelehtii jäävuoria ja -lauttoja. Virta on vähäsuolainen.


title: Labin

text: Labin on Istriassa Kroatiassa sijaitseva kaupunki.


title: Labin

text: Mainintoja Labinista sijoittuu Antiikin Roomaan, jolloin Rooman sotilailla oli hallussaan Labinin alue. Labinin alue oli Venetsian hallinnassa vuodesta 1420-1797 vuoteen. Labinissa oli kaivostoimintaa vuoteen 1989 asti.


title: Juho Jäppinen

text: Juho Jäppinen (s. 1976, Jyväskylä) on suomalainen graafinen suunnittelija ja valokuvaaja. Vuonna 2014 Jäppinen sai yhdessä vaimonsa Anna Ruthin kanssa Keski-Suomen rahaston kulttuuripalkinnon Vuonna 2014 Jäppinen palkittiin myös graafisen ilmeen luomisesta pyöräilylle sekä paikallisella että valtakunnallisella tasolla. Vuonna 2015 Jäppinen ja Ruth saivat Keskipohjola-komitean kulttuuripalkinnon julkisten tilojen käytöstä nykytaiteen esilletuomisessa. Juho Jäppinen on osallistunut kymmenien kirjojen ulkoasujen suunnitteluun ja kirjojen taittamiseen sekä ollut mukana esite-, lehti- ja taideprojekteissa ja pitänyt useita valokuvanäyttelyitä.


title: Juho Jäppinen

text: Juho Jäppisen isä on graafinen suunnittelija ja tietokirjailija Jussi Jäppinen.


title: Allikkomalluaiset

text: Allikkomalluaiset ("Cymatia") on pikkumalluaisten heimoon kuuluva suku. Siihen kuuluvilla lajeilla on suuret silmät ja otsa on erittäin kaareva. pää on etuselkää leveämpi. Etuselkä on väriltään ruskea. Lajeja tavataan järvissä ja lammissa.


title: Samsung Galaxy Note (puhelin)

text: Samsung Galaxy Note (GT-N7000) on Samsungin 28. lokakuuta 2011 julkaisema älypuhelin, jossa on esiasennettuna Android 2.3.4 "Gingerbread" -käyttöjärjestelmä.


title: Samsung Galaxy Note (puhelin)

text: Samsung Galaxy Note -älypuhelimessa on 5,3-tuumainen näyttö WXGA-resoluutiolla.


title: Samsung Galaxy Note (puhelin)

text: Laitteesta löytyy Samsungin oma Exynos 4-prosessori. Laitteessa on 1 Gigatavu RAM-muistia ja 32 Gigatavua sisäistä muistia. Puhelimen muisti on laajennettavissa enintään 32 Gigatavun microSD-kortilla.


title: Samsung Galaxy Note (puhelin)

text: Laitteessa on 8 Megapikselin takakamera. Etukameran tarkkuus on puolestaan 2 Megapikseliä.


title: Samsung Galaxy Note (puhelin)

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy Note (puhelin)

text: Julkaisuhetkellä laitteessa oli esiasennettuna Android 2.3.4 "Gingerbread".


title: Samsung Galaxy Note (puhelin)

text: Myöhemmin laitteeseen on tullut päivitys Android 4.1.2 "Jellybean" -versioon.


Samsung Galaxy Note (puhelin)


title: Laikkumalluainen

text: Laikkumalluainen ("Notonecta glauca") tai isomalluainen tai suurmalluainen on noin 15–16 millimetriä pitkä, ruskeanvärinen ja punasilmäinen monenlaisissa sisävesissä elävä malluainen. Parhaiten isomalluainen viihtyy kasvillisesti rikkaissa lammissa ja allikoissa, missä se ui tavallisesti vatsapuoli ylöspäin. Isomalluaisen toukka on vihreä tai valkeankirjava. Isomalluainen on peto ja se saalistaa vedenpinnan värähtelyn avulla. Saavuttuaan värähtelylähteen lähelle se hyökkää näönvaraisesti. Isomalluainen erittää puremassaan myrkyllistä eritettä ja aiheuttaa ihmistä purressaan voimakasta kirvelyä. Se voi saada saaliikseen suhteellisen isoja eläimiä, kuten kalanpoikasia. Sen levinneisyysalue ulottuu Etelä-Lappiin saakka ja sitä esiintyy lammissa, järvissä ja hitaasti virtaavissa joissa.


title: RN San Martino (1863)

text: RN San Martino () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad.


title: RN San Martino (1863)

text: Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin 22. heinäkuuta 1862. Alus laskettiin vesille 21. syyskuuta 1863 ja se liitettiin laivastoon 9. marraskuuta 1864.


title: RN San Martino (1863)

text: Alus poistettiin alusluettelosta vuonna 1903.


title: Taikakaruselli

text: Taikakaruselli (engl. The Magic Roundabout tai The Magic Carousel, ransk. Le Manège enchanté) on Serge Danotin luoma brittiläis-ranskalainen piirrossarja.


title: RN Castelfidardo (1863)

text: RN Castelfidardo () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad.


title: RN Castelfidardo (1863)

text: Alus tilattiin Ranskasta St. Nazairesta Gouin & Guibertilta ja sen köli laskettiin 22. heinäkuuta 1862. Alus laskettiin vesille 1. elokuuta 1863 ja se liitettiin laivastoon toukokuussa 1864.


title: RN Castelfidardo (1863)

text: Alus poistettiin alusluettelosta vuonna 1910.


title: RN Ancona (1864)

text: RN Ancona () oli Italian kuninkaallisen laivaston vuonna 1864 vesillelaskettu Regina Maria Pia -luokan ironclad.


title: RN Ancona (1864)

text: Alus tilattiin Ranskasta Bordeauxista Arman Fréresiltä ja sen köli laskettiin 11. elokuuta 1862. Alus laskettiin vesille 17. lokakuuta 1864 ja se liitettiin laivastoon huhtikuussa 1866.


title: RN Ancona (1864)


title: Samsung Galaxy Note II

text: Samsung Galaxy Note II (GT-N8000) on Samsungin 27. syyskuuta 2012 julkaisema älypuhelin, jossa on esiasennettuna Android 4.1.1 "Jellybean" -käyttöjärjestelmä.


title: Samsung Galaxy Note II

text: Samsung Galaxy Note II -älypuhelimessa on 5,5-tuumainen näyttö HD-resoluutiolla.


title: Samsung Galaxy Note II

text: Laitteesta löytyy Samsungin oma Exynos 4 Quad 4412-prosessori. Laitteessa on 2 Gigatavua RAM-muistia ja 64 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.


title: Samsung Galaxy Note II

text: Laitteessa on 8 Megapikselin takakamera. Etukameran tarkkuus on puolestaan 1,9 Megapikseliä.


title: Samsung Galaxy Note II

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy Note II

text: Julkaisuhetkellä laitteessa oli esiasennettuna Android 4.1.1 "Jellybean".


title: Samsung Galaxy Note II

text: Myöhemmin laitteeseen on tullut päivitys Android 4.4.2 "KitKat" -versioon.


Samsung Galaxy Note II


title: Glina (kaupunki)

text:
Glina on kaupunki Sisak-Moslavinassa Kroatiassa.
Ensimmäinen maininta Glinasta on vuodelta 1284. Heti keskiajalla Glina oli Ottomaanien valtakunnan alla, mutta vapautui vallasta vuonna 1797. Toisessa maailmansodassa Glina sai huomiota Glinan verilöylyn vuoksi. Jugoslavian hajoamissodissa Glina kärsi vaurioita Operaatio Myrskyn takia.


title: Härmäsienet

text: Härmäsienet ("Erysiphales") on kotelosieniin kuuluva mikrosienten lahko. Sen ainoa heimo Erysiphaceae sisältää 19 sukua ja 769 lajia. Ne ovat loisia, jotka kasvattavat isäntäkasvin pinnalle vaaleaa, härmämäistä kalvoa. Alkukesästä lähtien mikrokannattimiin muodostuu mikroskooppisen pieniä kuroumia, joiden avulla sieni leviää, ja loppukesällä alkaa muodostua pieniä, tummina pisteinä kasvin pinnalla havaittavia kotelorakkoja, jotka on tarkoitettu talvehtimiselimiksi ja joissa muodostuvat koteloitiöt. Härmäsienet aiheuttavat moniin viljelyskasveihin härmäksi kutsuttuja kasvitauteja, joiden torjunta on vaikeata.


title: Keltinmäen koulu

text: Keltinmäen koulu on peruskoulun kuusi ensimmäistä luokkaa käsittävä koulu (niin sanottu alakoulu) Jyväskylän Keltinmäessä osoitteessa Keltinmäentie 11. Koulun rehtori on Sirpa Orell.


title: Keltinmäen koulu

text: Lukuvuonna 2016–2017 Keltinmäen koulussa on noin 400 oppilasta. Koulussa on 18 yleisopetuksen luokkaa ja neljä erityisopetuksen luokkaa.


title: Akonpohja

text: Akonpohja on Parikkalan kylä ja entisen Saaren kunnan keskustaajama. Taajaman väkiluku on hieman alle 300 ja pinta-ala 1,25 km². Asukasluvultaan Akonpohja on Parikkalan kolmanneksi suurin taajama Parikkalan kirkonkylän ja Särkisalmen jälkeen.


title: Akonpohja

text: Akonpohja sijaitsee noin 20 km:n päässä Parikkalan keskustasta valtatie 6:n ja Saaren kirkonkylään johtavan Saarentien risteyksessä. Kylän halki virtaa Jumalanjoki.


title: Akonpohja

text: Akonpohjassa on tärkeimmät peruspalvelut, muun muassa Sale-kauppa, apteekki, ala-asteen koulu, kirjasto ja vanhainkoti. Akonpohjan postinumero on nykyisin 59510 SAARI, aiemmin nimiosa oli MAIRONIEMI.


title: Puolivesiluteet

text: Puolivesiluteet (Gerromorpha) on luteisiin kuuluva osalahko. Siihen kuuluvat lajit elävät vesiympäristössä tai veden ja maan rajalla. Puolivesiluteisiin kuuluu varsin vaihteleva joukko lajeja.


title: Vuoripensassieppo

text: Vuoripensassieppo ("Peneothello sigillata") on pensassieppojen heimoon kuuluva varpuslintu.


title: Vuoripensassieppo

text: Vuoripensassieppoa tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan suurimmaksi osaksi yleinen, ja sen kanta on vakaa. Se on luokiteltu elinvoimaiseksi.


title: Savupensassieppo

text: Savupensassieppo ("Peneothello cryptoleuca") on pensassieppojen sukuun kuuluva varpuslintu.


title: Savupensassieppo

text: Savupensassieppoa tavataan Uuden-Guinean saarella Indonesiassa. Se on luokiteltu elinvoimaiseksi.


title: Markus Teijula

text: Markus Aleksander Teijula (s. 30. tammikuuta 1998 Naantali) on suomalainen juoksija. Hän kilpailee keskimatkojen juoksussa ja pikajuoksussa. Teijula edustaa Naantalin Löylyä, ja häntä valmentaa Toni Huppunen.


title: Markus Teijula

text: Kalevan kisoissa 2015 Teijula saavutti SM-pronssia 800 metrillä. Hän oli Kalevan kisojen nuorin miesten kestävyysjuoksumitalisti 40 vuoteen. Vuoden 2016 Kalevan kisoissa hän uusi pronssinsa. Sisäratojen SM-kisoissa 2016 Teijula saavutti 400 metrillä pronssia. Hallikaudella 2017 Teijula voitti aikuisten sisäratojen Suomen mestaruuden sekä 400 että 800 metrillä. Vuoden 2018 kisoissa hän sai pronssia 800 metrillä. Jyväskylän Kalevan kisoissa 2018 Teijula voitti Suomen-mestaruuden sekä 400 metrillä että 800 metrillä.


title: Markus Teijula

text: Teijulan 800 metrillä juoksema tulos 1.50,46 on 17-vuotiaiden Suomen ennätys ja hallissa 400 metrillä juoksema 48,80 sisäratojen 19-vuotiaiden Suomen ennätys.


title: Markus Teijula

text: Lähde


title: Nokipensassieppo

text: Nokipensassieppo ("Peneothello cyanus") on pensassieppojen heimoon kuuluva varpuslintu.


title: Nokipensassieppo

text: Nokipensassieppoa tavataan Uuden-Guinean saarella Indonesiassa ja Papua-Uudessa-Guineassa. Se on luokiteltu elinvoimaiseksi.


title: Pikkupensassieppo

text: Pikkupensassieppo ("Peneothello bimaculata") on pensassieppojen heimoon kuuluva varpuslintu.


title: Pikkupensassieppo

text: Pikkupensassieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.


title: Simone Wiklund

text: Simone Anna Katarina Wiklund (s. 10. huhtikuuta 1992 Uusikaarlepyy) on suomalainen yleisurheilija, jonka päälaji on 400 metrin juoksu. Hän edustaa IF Nykarlebynejdeniä, ja häntä valmentavat Ingvar Wiklund sekä Petra Stenman.


title: Simone Wiklund

text: Wiklund saavutti SM-pronssia 400 metrillä Kalevan kisoissa 2015. 4 × 400 metrin viestissä hän on saavuttanut SM-hopeaa 2013 sekä SM-pronssia 2012 ja 2015. Sisäradoilla Wiklund on saavuttanut SM-pronssia 4 × 300 metrin viestissä 2012.


title: Simone Wiklund

text: Wiklundin ennätys 400 metrillä on 56,20 (Porissa 1. elokuuta 2015) ja sisäradoilla 59,56 (Helsingissä 15. helmikuuta 2014).


title: Haagin rauhankonferenssit

text: Haagin rauhankonferenssit olivat Haagissa vuosina 1899 ja 1907 pidetyt kaksi rauhankonferenssia. Aloitteen vuoden 1899 konferenssin järjestämiseksi antoi Nikolai II, ja mukana siinä olivat merkittävimmät Euroopan maat sekä eräät merkittävät muut maat kuten Yhdysvallat, Kiina ja Japani. Konferenssin saavutuksista tärkeimpiä oli yleissopimus, joka koski kansainvälisten ristiriitojen selvittämistä rauhanomaisesti ja jonka perusteella perustettiin Haagiin pysyvä välitystuomioistuin. Toinen kokous vuonna 1907 järjestettiin 15. kesäkuuta – 18. lokakuuta presidentti Theodore Rooseveltin aloitteesta, ja siinä oli 44 maata. Kokouksessa allekirjoitettiin 13 yleissopimusta. Niiden tavoitteena oli sodankäynnin inhimillistäminen. Sopimukset koskivat myös väkivallan käytön rajoittamista sopimukseen perustuvia velkoja haettaessa. Suomi allekirjoitti useimmat säännöt 1920-luvulla.


title: Heidi Erkinheimo

text: Heidi Katriina Erkinheimo (s. 3. heinäkuuta 1994 Seinäjoki) on suomalainen yleisurheilija, jonka päälaji on korkeushyppy. Hän edustaa Seinäjoen Seudun Urheilijoita, ja häntä valmentaa Vesa Rantanen.


title: Heidi Erkinheimo

text: Erkinheimo on saavuttanut korkeushypyssä SM-pronssia Kalevan kisoissa 2015 ja sisäratojen SM-kilpailuissa 2015. Hänen ennätyksensä on ulkona 182 (Seinäjoella 10. elokuuta 2014) ja sisäradoilla 183 (Tampereella 22. helmikuuta 2015).


title: Senni Salminen

text: Senni Marjaana Salminen (s. 29. tammikuuta 1996 Helsinki) on suomalainen yleisurheilija, jonka päälaji on kolmiloikka. Hän edustaa Imatran Urheilijoita, ja häntä valmentaa Matti Mononen.


title: Senni Salminen

text: Salminen on saavuttanut kolmiloikassa SM-pronssia Kalevan Kisoissa vuosina 2015 ja 2017 ja sisäratojen SM-kilpailuissa 2015. Alle 20-vuotiaiden EM-kisoissa Eskilstunassa 2015 Salminen oli viides.


title: Senni Salminen

text: Salmisen ennätys on ulkona 13,18 (2017) ja sisäradoilla 13,25 (2015).


title: 1. HNLŽ

text: Kroatian naisten ykkösliiga eli Prva hrvatska nogometna liga za žene on Kroatian naisten jalkapallon korkein sarjataso. Sarja on perustettu vuonna 1992 Jugoslavian hajottua. Sarjan hallitseva mestari on ŽNK Osijek, joka on voittanut yhteensä 18 mestaruutta.


title: Vesiluteet

text: Vesiluteet (Nepomorpha) on luteisiin kuuluva osalahko. Siihen kuuluvat pikkumalluaiset (Corixidae), malluaiset (Notonectidae), virtaluteet (Aphelocheiridae), jättivesiluteet (Belostomatidae) ja vesiluteet (Nepidae).


title: ŽNK Osijek

text: Ženski nogometni klub Osijek on jalkapalloseura Osijekin kaupungista Itä-Kroatiasta. Seura pelaa Kroatian naisten korkeimmalla sarjatasolla 1. HNLŽ:ssä. Seura on voittanut Kroatian mestaruuden 19 kertaa.


title: Vallentunan kirkko

text: Vallentunan kirkko on Ruotsissa Vallentunan kunnassa sijaitseva kirkkorakennus. Se on rakennettu 1100-luvun lopussa pääosin harmaakivestä. Alkuperäiset suunnitelmat edustivat romaanista tyyliä.


title: Vallentunan kirkko

text: Sakaristo on rakennettu 1200-luvulla. 1400-luvulla pidennettiin kuoria ja rakennettiin asehuone. Vanhasta sisustuksesta ei ole jäljellä paljoakaan.


title: Vallentunan kirkko

text: Kirkko vahingoittui pahasti vuonna 1857 salaman sytyttämässä tulipalossa, jonka jälkeen rakennusta on kunnostettu useita kertoja. Kirkonkellot sulivat ja ne jouduttiin valamaan uudestaan. Tulipalon jälkeen rakennus sai nykyisen ulkonäkönsä. Vanhaa ulkonäköä palautettiin 1937 tehdyssä arkkitehti Evert Millesin suunnittelemassa restauroinnissa.


title: Vallentunan kirkko

text: Evert Milles on suunnitellut myös kirkon länsipuolella sijaitsevan siunauskappelin vuonna 1951. Kirkon ympäristössä sijaitsee useita riimukiviä.


title: Kroatian politiikka

text: Kroatian politiikka on järjestelmältään tasavaltainen ja parlamentaarinen. Valtionpäämies on presidentti, jonka virkakausi kestää viisi vuotta. Pääministerin johtamalla hallituksella on toimeenpanovalta ja parlamentilla lainsäädäntävalta. Parlamentti valitaan neljäksi vuodeksi, ja siellä pitää olla vähintään 100 ja enintään 160 jäsentä. Edustajat valitaan 12 vaalipiirissä, yksi piireistä on ulkomailla asuville kroatialaisille ja yksi vähemmistöille.


title: Kroatian politiikka

text: Paikallishallinnon tasolla Kroatia on jaettu 20 piirikuntaan, ja pääkaupunki Zagrebilla on piirikunnallinen asema. Piirikunnat ovat jaettu edelleen useisiin kuntiin. Oikeuslaitos on kolmiasteinen, ja ylimmällä portaalla on korkein oikeus. Perustuslakituomioistuin käsittelee puolestaan perustuslakiin liittyivät asiat. Oikeuslaitoksen kehys on rakentunut itävaltalaisten instituutioiden pohjalle.


title: Kroatian politiikka

text: Kroatian perustuslaki hyväksyttiin 22. joulukuuta 1990. Kroatian poliittinen järjestelmä on tasavaltainen, ja vuodesta 2000 se on ollut parlamentaarinen. Sitä ennen se oli 1990-2000 semipresidentiaalinen.


title: Kroatian politiikka

text: Kroatian valtionpäämies on presidentti. Vuonna 2015 presidentiksi valittiin Kolinda Grabar-Kitarović. Presidentin virkakausi on viiden vuoden mittainen, ja presidentti voi maksimissaan istua kaksi kautta. Presidentti on asevoimien ylipäällikkö ja nimittää pääministerin tehtäväänsä. Hän myös linjaa ulkopolitiikkaa hallituksen kanssa ja vahvistaa puolustusvoimien komentajat sekä diplomaattisten edustustojen päälliköt tehtäviinsä. Presidentillä on Kroatiassa vahva asema mielipidevaikuttajana.


title: Kroatian politiikka

text: Kroatian hallituksella on toimeenpanovalta, ja sitä johtaa pääministeri, jonka lisäksi siihen kuuluu yksi tai useampi varapääministeri ja muita ministereitä. Pääministerinä on vuodesta 2011 ollut Zoran Milanović. Hallitus on vastuussa parlamentille, jolle se esittää lakeja ja muita säädöksiä sekä budjetin. Hallitus toimeenpanee lakeja ja muita parlamentin tekemiä päätöksiä, johtaa sisä- ja ulkopolitiikkaa, ohjaa valtionhallinnon työtä, huolehtii valtion taloudellisesta kehityksestä ja ohjaa julkisten palveluiden kehittymistä.


title: Kroatian politiikka

text: Kroatian parlamentilla "Saborilla" on lainsäädäntävalta. Parlamentin jäsenet valitaan neljäksi vuodeksi kerrallaan, ja perustuslain mukaan kansanedustajia pitää olla vähintään 100 ja enintään 160. Edustajat tulevat pääosin Kroatiasta, mutta parlamentissa on varattu paikkoja myös ulkomailla asuville kroatialaisille. Parlamenttia johtaa puhemies, jolla on vähintään yksi varapuhemies. Parlamentti päättää muun muassa perustuslain soveltamisesta ja lisäyksistä, hyväksyy lakeja, ottaa käyttöön valtionbudjetin ja dokumentit, joissa käsitellään parlamentin käytäntöjä.


title: Kroatian politiikka

text: Kroatiassa on yleinen äänioikeus, ja maassa on monipuoluejärjestelmä. Perustuslaissa on määritelty, että kansalla on oikeus valita edustajansa kansanvaalien perusteella. Yksikamariseen parlamenttiin äänestetään ehdokkaita 12 vaalipiiristä suhteellisen vaalitavan mukaan. Maa on varsinaisesti jaettu 10 vaalipiiriin, joista valitaan jokaisesta 14 kansanedustajaa. Näiden lisäksi ulkomailla asuvat kroatialaiset äänestävät korkeintaan 14 edustajaa ja vähemmistöt 8 edustajaa. Äänet jaetaan D’Hondtin menetelmän mukaan, äänikynnys on viisi prosenttia. Presidentti puolestaan valitaan suoran kansanvaalin mukaan. Vaali on kaksivaiheinen, jos ensimmäisellä kierroksella yksikään ehdokkaista ei saa enemmistön ääniä.